Kaspersky Internet Security 2013 – odlični rezultati na nezavisnom testu | PC Press\nKaspersky Internet Security 2013 – odlični rezultati na nezavisnom testu\n11. septembar 2012. 7. avgust 2017. Aleksandra Šakić\nProizvod Kaspersky Internet Security 2013 postigao je zavidne rezultate u svom prvom nezavisnom testiranju koje je sproveo ugledni institut AV-Test.org u junu i julu 2012. godine. Proizvod Kaspersky Internet Security 2013 imao je znatno bolje rezultate od industrijskog proseka u svim oblastima, a najveći uspeh je stopa detekcije štetnih programa od 100 odsto postignuta u ključnom domenu „Real World“.\nProizvod Kaspersky Internet Security 2013 testiran je na računarima koji koriste operativne sisteme Windows 7 i Windows XP, uz dostupnost najnovijih ažuriranja u vreme testiranja. Ocenjena je efikasnost proizvoda u otkrivanju zlonamernih programa i otklanjanje virusa u zaraženim računarima, zajedno sa podacima o ukupnoj upotrebljivosti i performansama. Rezultati su zatim upoređeni sa industrijskim prosekom, na osnovu testiranja 28 drugih bezbednosnih rešenja.\nU najvažnijem testiranju, kada su sve karakteristike bile angažovane da pruže maksimalnu zaštitu, Kaspersky Lab proizvod postigao je savršen rezultat. Industrijski prosek iznosio je 90,74 odsto u junu, a u julu 91,11 odsto. U manje realnom testu „Zoo Malware” u julu, Kaspersky Internet Security otkrio je 99,83 odsto od više od 120.000 štetnih fajlova, u poređenju sa industrijskim prosekom od 96,84 odsto.\nSumiranjem rezultata, stručnjaci iz instituta AV-Test.org prokomentarisali su da je „Kaspersky Internet Security 2013 veoma dobar, svestrani proizvod, bez ikakvih mana, ali sa mnogo prednosti, čime postiže rezultate koji su daleko bolji od industrijskog proseka“.\nOleg Ishanov, direktor odeljenja za Anti-Malware istraživanja u kompaniji Kaspersky Lab, rekao je:„Želeli smo da proizvedemo prvoklasnu zaštitu kada smo kreirali proizvod Kaspersky Internet Security 2013. Sada smo dobili i prvu potvrdu svog uspeha, od jednog od najuglednijih instituta za nezavisno testiranje. Ne samo da je naše rešenje blokiralo sve postojeće pretnje, već je i uspešno uklonilo sve aktivne viruse iz zaraženih računara, obuhvatajući i najsloženije rutkit viruse.“\nKompletan izveštaj o testiranju koje je sproveo institut AV-Test.org možete pogledati ovde: http://media.kaspersky.com/documents/business/misc/Kaspersky_Internet_Security_2013_AV-Test_Report.pdf\nTagovi: AV-Test, Kaspersky, Kaspersky Internet Security 2013, Singi\n← HP predstavio nova bezbednosna rešenja\nCE&HA Sajam 2012 →


Kraj za Đokovića na Vimbldonu, u polufinalu Has, Federer, Marej i Rodik\nNajbolji srpski teniser Novak Đoković završio je takmičenje na ovogodišnjem Vimbdlonu u četvrtfinalu. Njega je u četiri seta - 7:5, 7:6 (6), 4:6 i 6:3 pobedio najstariji preostali učesnik Nemac Tomi Has.\nNekada drugi na svetskoj rang-listi, Has je do druge uzastopne pobede nad Đokovićem u međusobnim duelima stigao zahvaljujući odličnom servisu i agresivnoj igri. Đoković je imao priliku u taj-brejku drugog seta, ali je pri rezultatu 6:3 prokockao tri set lopte i dozvolio Nemcu pet vezanih poena i vođstvo od 2:0 u setovima. Četvrti nosilac odlično je odigrao treći set i smanjio, ali je u četvrom, Hasu ponovo bio dovoljan jedan brejk za plasman u polufinale, gde ga čeka petostruki šampion Rodžer Federer. Švajacarac je u tri seta eliminisao Hrvata Iva Karlovića - 6:3, 7:5 i 7:6 (3). Federer i Has do sada su igrali na travi samo dva puta, u polufinalu Halea 2005. i 2006, a oba puta Federer je bio bolji.\nU drugom polufinalu sastaće se Škotlanđanain Endi Marej i Amerikanac Endi Rodik. Marej je u drugom meču na centralnom terenu bez većih problema pobedio nekašanjeg šampiona Rolan Garosa Huana Karlosa Ferera - 7:5, 6:3 i 6:2, dok je Rodik tek posle pet setova i skoro četiri sata igre bio bolji od još jednog veterana - Lejrona Hjuita. Bilo je 6:3, 6:7 (10), 7:6 (1), 4:6 i 6:4 za Amerikanca, koji je dva puta igrao u finalu Vimbldona.\nSutra se igraju polufinala u pojedinačnoj konkurenciji kod teniserki, sastaju se Serena Vilijams - Elena Dementijeva i Venus Vilijams - Dinara Safina.


Jasminu Barakoviću 20 godina zatvora\nSudsko veće Okružnog suda u Bijeljini, kojim je predsedavao sudija Mensur Đonlić, juče je objavilo presude Jasminu Barakoviću i Ljubiši Vidačaku koji su optuženi za počinjeno krivično delo teškog ubistva bijeljinskog profesora Duška Kondora u njegovom stanu 22. februara ove godine, u sticaju sa krivičnim delom nedozvoljenog posedovanja automatskog oružja, kada je, nakon rafala od 16 metaka iz automatske puške, Baraković smrtno ranio Duška Kondora, a njegovu kćerku Ninu Kondor lakše povredio u predelu grudnog koša.\nJasmin Baraković je osuđen na jedinstvenu kaznu zatvora u trajanju od 20 godina, dok je Ljubiša Vidačak osuđen na zatvorsku kaznu od pet godina.\nObrazlažući presudu, sudija Đonlić je naglasio da sud nije prihvatio kvalifikaciju tužioca da je reč o teškom ubistvu sa direktnim umišljajem, već o ubistvu sa eventualnim umišljajem. On je naglasio da Krivični zakon ne pravi razliku između direktnog i eventualnog umišljaja, ali se to može uzeti kao olakšavajuća okolnost. Slično je postupljeno i u slučaju Ljubiše Vidačaka kome je izrečena zatvorska kazna u trajanju od pet godina. Nije prihvaćen opis tužioca da je reč o umišljenom saizvršiocu, već da je u pitanju bio eventualni umišljaj.\nSudija Đonlić je naglasio da je sve uzeto u obzir i da se imalo u vidu i to da je Baraković i ranije osuđivan za nasilničko ponašanje, da je relativno dugo pretio porodici Kondor. Kod Vidačaka postoje olakšavajuće okolnosti kao što je smanjena uračunljivost i ranije neosuđivanje za krivična dela.\nDanilo Mrkaljević, advokat odbrane osuđenog Barakovića, nije bio zadovoljan izrečenom presudom, najavljujući zajedno sa drugim advokatom Draganom Gotovcem, koji je branio Ljubišu Vidačaka, žalbu Vrhovnom sudu RS.\nMrkaljević je izjavio da je Sudsko veće podleglo pritiscima javnosti, da nije uzet u obzir njegov argument da je u pitanju izazivanje opšte opasnosti, a ne teško ubistvo s umišljajem.\nAdvokat Dragoslav Perić koji je zastupao u ovom sporu porodicu Kondor, istakao je da je reč o minimalnim kaznama za brutalan zločin, te da su one na granici minimalnog u smislu generalne prevencije, jer je brutalnost bila kontinuirana i nije bila skrivana.\nTrojica državljana BiH uhapšena u Zagrebu zbog PIŠTOLJA i ČUDNE priče\nNakon saobraćajne nesreće PIJAN NASRNUO NA POLICAJCA , šakama ga udarao u glavu i stomak\ncrni Zasluzi je taj mnogo vise,..\nratko berlin Smrtna kazna ,zasto da oni zive ako su nekome oduzeli zivot.


„Prošli put sam rekao da druga srtana nije došla na pregovore da bi bilo šta potpisala, nadam se da to ovoga puta neće biti slučaj“, kazao je Vučić na konferenciji za novinare.\nZamoljen da prokomentariše izjavu ministra spoljnih poslova Kosova, Hašima Tačija da neće pristati na to da zajednica srpkih opština dobije izvršna ovlašćenja, Vučić je rekao da Tači ne zna šta su to izvršna ovašćenja i da je „to izmislio“.\nKomentarišući stav da Kosovo neće pristati na to da se „stvori nova Republika Srpska“, Vučić je istakao da ni Srbija neće pristati na to da Kosovo bude suverena država, kao Bosna i Hercegovina.\n„Nema razloga da se vodi kampanja protiv tih ljudi“, kazao je premijer i podsetio da srpski narod zna šta znači izbeglištvo i bežanje od rata.\nPremijer je naveo da se za vreme azilantske krize desilo svega nekoliko incidenata i tuča među migrantima, a to je objasnio nervozom i željom da se zaštiti porodica. S druge strane, Vučić je baveo da u Srbiji dnevno bude prijavljeno i po 340 tuča. Premijer je poručio da za razliku od nekih zemalja iz regiona, Srbija može biti ponosna kako se ophodi prema migrantima i istakao da Srbija neće podizati zidove na granici.


Proces izbora novog generalnog sekretara UN sve otvoreniji\nBeta 9. septembra 2016. 10:55\nPredsednik Generalne skupštine UN Mogens Liketoft (Lykketoft) pozdravio je uključivanje država članica UN u izbor sledećeg generalnog sekretara UN kao i nivo transparentnosti procesa.\nU intervjuu za medijski centar UN, objavljenom uoči današnjeg novog kruga glasanja o kandidatima za naslednika Ban Ki Muna, Liketoft je rekao da je to bio jedan od prioriteta njegovog jednogodišnjeg predsedavanja.\nOn je rekao da je izbor novog generalnog sekretara UN „delikatan proces“ i da su napori da se on učini što transparentnijim preduzimani u saradnji sa Savetom bezbednosti.\n„Savet bezbednosti je prihvatio svaki korak koji smo preduzeli. To je promenilo i ravnotežu izmedju onoga što se dešava u Generalnoj skupštini i onoga što se dešava u Savetu bezbednosti koji zapravo čine 15 članica Generalne skupštine. Oni po povelji imaju obavezu da predlažu Generlanoj skupštini UN. Verujem da to što smo učinili ima suštinski uticaj i na prioritete za kandidate u Savetu bezbednosti UN. Dakle reč je o procesu menjanja pravila igre, ishod naravno ne znamo, ali znamo da je dostignuti nivo transparentnosti prema članstvu ostaje i više nema nazad“, rekao je Liketoft.\nU Savetu bezbednosti UN danas će biti održan četvrti krug neformalnog izjašnjavanja o kandidatima za novog generalnog sekretara UN medju kojima je i kandidat Srbije Vuk Jeremić koji je posle trežeg glasanja 29. avgusta treći od ukupno 10 kandidata.\nNa vodećoj poziciji i posle trećeg kruga je ostao nekadašnji premijer Portugala i bivši visoki komesar UN za izbeglice Antonio Gutereš. Drugi je Slovak, bivši šef diplomatije Miroslav Lajčak, dok treće mesto sa Jeremićem deli kandidatkinja Bugarske, generalna sekretarka Uneska Irina Bokova.\nPredstavnici zemalja članica Saveta bezbednosti UN i danas će kraj imena svakog od kandidata moći da zaokruže „ohrabruje“, „obeshrabruje“ ili „neodlučan“, a krajem meseca, najverovatnije 26. septembra trebalo bi da bude održan još jedan krug glasanja.\nSavet bezbednosti trebalo bi do kraja septembra da preporuči jednog kandidata Generalnoj skupštini UN. U slučaju da ne može da se usaglasi oko jednog kandidata, više njih će izaći pred 193 članice na Generalnoj skupštini.\nVeruje se i da bi prednost pri izboru trebalo da ima žena jer su na čelu UN od njihovog osnivanja do sada bili isključivo muškarci, ali je najvažniji uslov da predloženi kandidat bude prihvatljiv za stalne članice Saveta bezbednosti UN sa pravom veta.\nZa novog generalnog sekretara UN prijavilo se 12 kandidata, ali su u medjuvremenu od trke odustali kandidati Hrvatske i Crne Gore, bivši šefovi diplomatija Vesna Pusić i Igor Lukšić.\nOd deset preostalih kandidata pet su muškarci i pet žene. Šestoro kandidata je iz istočne Evrope, jedan je iz zapadne, dve kandidatkinje su iz Latinske Amerike i jedna iz azijsko-pacifičkog regiona.\nKandidati su: Irina Bokova (Bugarska), Kristina Figeres (Kostarika), Natalija German (Moldavija), Antonio Gutereš (Portugal), Vuk Jeremić (Srbija), Srdjan Kerim (Makedonija), Helen Klark (Novi Zeland), Miroslav Lajčak (Slovačka), Susana Malkora (Argentina) i Danilo Tirk (Slovenija).


Čelik uzvraća: Ja sam predsjedavajući, kad dobijemo pečat objavit ćemo u Službenom listu - Glas Bosne\n13 Januara, 2020 13 Januara, 2020 daca\tMirza Čelik, Skupština KS\nMirzu Čelika objava u Službenim novinama, u kojoj se navodi da je Danijela Kristić predsjedavajuća Skupštine Kantona Sarajevo, nije pokolebala da tvrdi da je on predsjedavajući.\n“Odluka kojom sam ja izabran za predsjedavajućeg Skupštine KS bit će objavljena u Službenim novinama KS kada budemo dobili pečat nazad. Definisano je to i u zakonu, da nijedan akt ne može biti objavljen bez ovjere, odnosno bez pečata”, kazao je Čelik.\nNaveo je kako svaka promjena koja se desi i koja ima pečat ide na objavu u Službene novine, aludirajući na to da objava u Službenim novinama ne mora biti pravno obavezujuća.\n“Odluke koje je Skupština KS donijela 28. decembra 2019. godine, povezane s mojim izborom na mjesto predsjedavajućeg, imaju svoj akt, svoj datum i formalno-pravno su važeće od dana njihovog donošenja”, rekao je Čelik.\n“Isto, dakle, važi za odluku o potvrđivanju kandidata za izbor predsjedavajućeg i odluku o izboru predsjedavajućeg Skupštine Kantona Sarajevo”, kazao je Čelik za Klix.ba.\nZaključio je kako sve objave zahtijevaju pečat, ali kako su one, pravno gledajući, važeće od dana njihovog donošenja.\n“Drugo je pitanje da li su one ustavne. Mi ćemo narednih dana razmotriti da li ćemo pokrenuti neku vrstu apelacije vezanu za odluku o izboru Danijele Kristić na mjesto predsjedavajuće”, zaključio je Mirza Čelik.\n← Povećavaju se plaće u institucijama BiH, vraćaju ih na nivo iz 2012. godine!?\nJeftiniji lijekovi iz Rusije na tržištu u BiH →\nIzetbegović pisao Čoviću: SDA više neće pregovarati samo sa HDZ-om\n18 Juna, 2021 0 Comments\nAleksandar Vulin: Ispisali su se iz Srba\nPoziv da Srbija zabrani ulazak Krivokapiću i poslanicima


- Sve što bi nam uvelo bilo kakve sankcije pravilo bi nam strašan problem za Srbiju - rekao je Vučić.\nKako kaže, "teška situacija za nas, nemam pameti".\nUpitan kada će Srbiji biti ponuđen takozvani "Ahtisarijev plus, plus, plan", Vučić kaže da ne zna kada će se to dogoditi, "ali sigurno hoće".\n- Potpuno je svejedno ko će nam ga ponuditi, biće svakako usaglašeni zapadni stavovi - istakao je predsednik Srbije.\nOn se osvrnuo i na predstojeću posetu Vašingtonu, rekavši da će u razgovoru sa američkim zvaničnicima, pitanje Kosova i Metohije nesumnjivo dominantna kao tema, a da će se on boriti za interese Srbije.\n- Imaću mnogo mnogo važnih razgovora - rekao je Vučić, dodajući da o tome može da govori tek sutra i prekostura, kada putuje u Vašington.\nOn je naveo i da će sa zvaničnicima SAD razgovarati i o drugim važnim pitanjima, bilateralnih odnosa, ekonomskoj saradnji sa SAD.\n- To sve ide dobro, u dobrom smeru, ali Kosovo će biti nesumnjivo dominantna tema, koja za nas nije laka, jer imamo drugačije viđenje i pogled na stvari u donosu na moje domaćine - rekao je Vučić, prenosi Tanjug.\nGovoreći o odnosima u regionu, on je rekao da da je "sit pridika i moralnih i političkih tirada iz Bosne i Hercegovine", i poručio da niko ne treba da mu objašnjava kako da obavlja posao predsednika države.\nOdnosi sa BiH\n- A kad ih pitate šta sam uradio i rekao, nema odgovora, nego što nisi sprečio Dodika? Nije moj posao ni da sprečavam ni da ne sprečavam Dodika, već da govorim u ime Srbije. Nećete vi da mi govortite šta ću da govorim u ime Srbije - rekao je on.\nKaže i da je "sit moralnih tirada od onih koji imaju najmanje prava da mu drže pridike".\n- Ali, bolje da prećutim i kažem: terajte svoje, pričajte šta hoćete, ja ću da radim svoj posao i da se trudim da napravimo što bolje odnose u Srbiji - rekao je Vučić, i dodao da ne vidi sreću u tome da ih opsuje ili kaže nešto loše o njima ne bi li stekao politički poen u Srbiji ili RS.\nUpitan da prokomentariše izjavu Bakira Izetbegovića da vrlo blago reaguje na "secesionističke pretnje" Milorada Dodika, Vučić je "zahvalio" svim Bošnjacima i Hrvatima što bi da "obavljaju posao predsednika Srbije".\n- Ja im preporučujem da se kandiduju za sledećeg predsednika, da mi ne drže moralne i političke tirade kako da se ponašam - rekao je Vučić, prenosi Tanjug.\n- O tome ocenu daju građani Srbije na izborima, a ne građani nekih drugih držva - kazao je predsednik Srbije.\nGovoreći o krivičnoj prijavi koju je protiv njega podneo lider Dveri Boško Obradović, Vučić je rekao da ne želi da o tome odgovara jer "ne znam šta bih vam rekao za te ljude".


KOMS dan otvorenih vrata - Mingl\nKOMS dan otvorenih vrata\nMeđunarodni dan mladih je najvažniji datum u radu svake organizacije mladih i za mlade. Samim tim, Krovna organizacija mladih Srbije potrudiće se da 12. avgusta bude što prisutnija i potpuno dostupna mladim ljudima.\nOd 17h u našim prostorijama, moći ćete da se informišete o radu KOMS-a, družite se sa omladinskim aktivistima/kinjama i članovima/cama našeg tima i date nam komentare, preporuke i sugestije na naš rad.\nNaša vrata biće otvorena za sve organizacije članice, organizacije koje razmišljaju o pridruživanju našoj mreži, mlade aktiviste i aktivistkinje, kao i sve mlade ljude kojje zanima na koji način se KOMS bori za bolje uslove za mlade u Srbiji.\nVidimo se u ponedeljak od 17h na adresi Masarikova 5 (zgarda Beograđanke), VI sprat, kancelarija broj 2!


Predsjedavajući Zvizdić sa ambasadorima Hrvatske i Crne GoreBh-index | Bh-index\nPredsjedavajući Vijeća ministara BiH dr. Denis Zvizdić primio je danas u odvojenim susretima ambasadora Republike Hrvatske u BiH Ivana Sabolića i ambasadora Crne Gore u BiH Obrada Mišu Stanišića.\nUpoznao ih je sa aktuelnom ekonomskom i političkom situacijom u BiH i rekao da su odnosi između država dobri i da je neophodno raditi na daljnjem unapređenju saradnje.\nTokom razgovora sa ambasadorom Sabolićem, predsjedavajući Zvizdić je rekao da Bosna i Hercegovina i Hrvatska dijele najdužu granicu i izrazio nadu da će Hrvatska nastaviti pomagati Bosni i Hercegovini na ostvarivanju euroatlantske perspektive.\nU razgovoru sa ambasadorom Stanišićem, predsjedavajući Zvizdić je istaknuo dobru saradnju sa Crnom Gorom i naglasio pozitivan učinak potpisanog sporazuma o granicama između dvije države. Iskazana je želja za unapređenjem bilateralnih odnosa i na proširenje saradnje u oblastima privrede, kulture i transporta.\nAmbasadori Sabolić i Stanišić su iskazali punu podršku euroatlantskim integracijama Bosne i Hercegovine.\nPredsjedavajući Zvizdić je ambasadorima Saboliću i Stanišiću poželio uspjeh o obavljanju misije u Bosni i Hercegovini.


Papa Franja dobitnik Karlove nagrade\nPapa Franja prima Karlovu nagradu na ceremoniji u Vatikanu, 6. maja 2016.\n“Sanjam o Evropi za koju se neće reći da je predanost ljudskim pravima bila njena poslednja utopija”, poručio je papa.\nPapi Franji je u Vatikanu uručena nagrada Karlo veliki – jedna od najprestižnijih evropskih nagrada.\nPapa je pozvao Evropu da “izgradi mostove i sruši zidove”, rekavši da želi Evropu u kojoj biti migrant “neće biti zločin”, već poziv na veću predanost dostojanstvu svakog ljudskog bića. U govoru koji je, po tonu, podsećao na legendarni govor Martina Lutera Kinga, papa je izneo viziju Evrope koja brine o deci, mladima, starima, siromašnima I nemoćnima, kao i “novopridošlima koji žele da budu prihvaćeni” nakon što su izgubili sve što su imali.\nPozajmivši frazu pisca i preživelog holokausta, Elija Vizela, papa je istakao da je Evropi trenutno potrebna “transfuzija memorije” kako bi se setila glasa svojih prethodnika i ne bi ponovila greške iz prošlosti.\nŠpanski kralj Felipe, nemačka kancelarka Angela Merkel, italijanski premijer Mateo Renci i lideri EU Donald Tusk, Žan-Klod Junker i Martin Šulc, koji je prošlogodišnji laureat, prisustvovali su ceremoniji u Vatikanu. Medju ranijim dobitnicima Karlove nagrade su Vinston Čerčil, Konrad Adenauer, Henri Kisindžer, Vaclav Havel i Bil Klinton. Nagradu od 1950. godine dodeljuje nemački grad Ahen za doprinos evropskom jedinstvu.


Potpredsednik Asocijacije malih i srednjih preduzeća Milan Knežević saglasan je sa tim da se nameti na rad moraju smanjiti. Naveo je da se moraju eliminisati uzroci koji generišu nezaposlenost, a to su na prvom mestu izuzetno velika zahvatanja i visoki porezi i doprinosi.\nKnežević je izjavio Tanjugu da je opterećenje za poslodavca i to što na njegov teret pada bolovanje do mesec dana, troškovi prevoza radnika, troškovi za plaćanje otpremnina, topli obrok, regres, naknada za invalide.\n"Poslovanje u realnom sektoru postalo je ne samo neisplativo, nego nemoguće", ocenio je on.\nPrema njegovim rečima, ako se privreda ne rastereti, Srbija će svake godine imati sve veći broj nezaposlenih, a potrebna je i borba protiv sive ekonomije i ljudi koji ne prijavljuju radnike.\n"Ako kažemo da ima između 300.000 i 500.000 neprijavljenih radnika, pa to je onda potencijal. Ako to ne uvedemo u legalne tokove, svi ekonomski potezi u budućnosti su besmisleni", rekao je Knežević.\nPrema rečima Kneževića, koji je vlasnik konfekcije Modus, u tekstilnoj industriji i najvećem delu proizvođačkog sektora, plate su izuzetno male, tako da bi u slučaju da se smanji porez na zarade, on taj novac iskoristio za uvećanje plate.\n"Ako bi se to smanjenje poreza iskoristilo za povećanje plate radnicima, država bi značajan deo privukla kroz potrošnju, a kroz povećanje plate povećali bi se prihodi od poreza i doprinosa", rekao je Knežević.\nOn je ocenio da bi ukupno rasterećenje plate moglo biti između devet i 12 odsto.\n"Niko se ne pita šta ako ne rasteretimo privredu. Neverovatno je da se ne stavlja u jedan odnos i činjenica da imamo izuzetno visoku stopu poreza i doprinosa u evropskim razmerama, a da sa druge strane imamo najnižu kupovnu moć i standard građana", ocenio je Knežević.\nPredstavnici Saveza samostalnog sindikata Srbije (SSSS) ukazuju da bi trebalo pažljivo odrediti mehanizme po kojima bi se model progresivnog oporezivanja sprovodio.\n"I ranije smo se zalagali za to da se ide ka progresivnom oporezivanju i da svi podnesu teret krize podjednako", kazao je Tanjugu Zoran Mihajlović iz tog sindikata.\nOn je naveo da bi takav model mogao da doprinese stvaranju jake socijalne države, koja bi zaista štitila najugroženije građane.\nMihajlović je rekao da bi trebalo pažljivo razmotriti mehanizme, odnosno da se uspostavi dobra kontrola kako bi se znalo na koji način se troši novac koji je na taj način stigao u budžet.\nNajavljene reforme u pogledu smanjenja fiskalnog opterećenja zarada prihvatljive su i za Uniju poslodavaca Srbije.\nTa organizacija je u julu predstavila istraživanje koje je pokazalo da bi novac, koji bi bio oslobođen smanjenjem poreza i doprinosa na zarade, oko 64 odsto poslodavaca dalo na povećanje plata zaposlenih i na povećanje profita, a 32 odsto poslodavaca bi ih usmerilo isključivo na plate zaposlenih.\nKako su pokazali rezultati istraživanja Unije poslodavaca Srbije i konsultantske kuće "CEFE Srbija", koje je obuhvatilo predstavnike 202 malih, srednjih i velikih preduzeća, četiri odsto direktora ili menadžera bi ta sredstva dalo isključivo za povećanje profita.\nPredstavnici tih organizacija, koji su sproveli istraživanje tokom prvih pet meseci ove godine, ukazali su ranije da bi se smanjenje fiskalnog opterećenja zarada pozitivno odrazilo na zaposlenost, odnosno zadržavanje postojećih i otvaranje novih radnih mesta, kao i na povećanje zarada zaposlenih.\nTrenutno poresko opterećenje zarada iznosi 68,19 dinara na svakih 100 dinara neto zarade zaposlenog.\nIstraživanje je pokazalo da 191 poslodavac smatra da bi u proseku bilo potrebno smanjiti fiskalno opterećenje zarada za oko 40 odsto u odnosu na sadašnji nivo.


Od septembra sportsko odeljenje u Užičkoj gimnaziji – Zapadne vesti – Užice, Požega, Arilje, Kosjerić, Čajetina, Prijepolje, Priboj, Nova Varoš, Bajina Bašta\nOd septembra sportsko odeljenje u Užičkoj gimnaziji\nU Užičkoj gimnaziji danas je u prisustvu ministra prosvete, nauke i tehnološkog razvoja Mladena Šarčevića i ministra za omladinu i sport Vanje Udovičića održana promocija odeljenja za učenike sa posebnim sposobnostima za sport, koje će osim u Užičkoj gimnaziji, biti uvedeno u još šest gimnazija u Srbiji.\nPo rečima Ministra prosvete, nauke i tehnološkog razvoja Mladena Šarčevića odeljenja učenika sa posebnim sposobnostima za sport omogućiće da se unapredi kvalitet obrazovanja i vaspitanja učenika – sportista i budućih studenata visokoškolskih ustanova, a posebno onih koje školuju buduće trenere, sportske novinare, nastavnike fizičkog vaspitanja, sportske menadžere i slično.\n„Prednost obrazovanja u ovim specijalizovanim odeljenjima je u tome što je broj učenika ograničen na 20, što omogućava efikasniji rad na časovima, a primenom savremenih tehnologija učenicima će biti omogućeno da prate nastavu na daljinu kada su na klupskim ili reprezentativnim pripremama i sportskim takmičenjima tokom školske godine. Ranije sportske gimnzije su radile po običnom planu i programu opšte gimnazije i tada su škole morale da pravdaju samo izostanke, prave nadoknade učenja nije bilo, morali su da se trude. Sada dajemo jasnu poruku da sport i učenje mogu i moraju zajedno“.\n„Od ove godine u našim gimnazijama postoje tri nova programa – za učenike sa posebnim sposobnostima za geografiju i istoriju, za audio vizuelne i scenske umetnosti, kao i nova odeljenja za učenike talentovane za sport“-rekao je Šarčević i dodao da pored odeljenja za sport od ove godine Užička gimnazija dobija i programe nadarene za računarstvo i informatiku“ rekao je Šarčević.\nMinistar omladine i sporta Vanja Udovičić istakao je da se otvaranjem sportskog odeljenja u Gimnazijama šalje jedna jasna, snažna poruka timskog delovanja i timskog duha a to je da zajednički možemo da uradimo mnogo.\n„Drago mi je da smo danas u Užicu gde promovišemo jedan nov koncept obrazovanja, prvenstveno kada je reč o sportistima i njihovom usavršavanju jer smatramo da su školstvo i obrazovanje na prvom mestu, bez obzira kojom profesijom se bavite pored. Otvaranje sportskog odeljenja u Užičkoj gimnaziji, koja ima tradiciju preko 170 godina i koja je iznedrila neke od najvećih ličnosti Užica i okoline, je velika stvar za jedan ovakav grad“-rekao je ministar Vanja Udovičić ovom prilikom.\n„Želja nam je da po prvi put, pored Beograda, najveći gradovi u regionima dobiju odeljenja koja će biti direktno okrenuta razvoju sporta. Vrlo je važno da deca ostanu u svojim sredinama, da razmišljaju o budućnosti u svom gradu, svojom opštinama i da isti koncept obrazovanja imaju u svojim mestima. Na ovaj način ojačavamo obrazovni sistem na lokalu, omogućićemo više segmenata u obrazovanju i daćemo jednu šarenoliku lepezu mladima da mogu da biraju u svojim mestima čime će da se bave“ – rekao je Udovičić.\nVučić obišao radove na izgradnji najdužeg tunela u Srbiji


Vlada CG ne očekuje probijanje rokova sa Škodom za novi blok TE Pljevlja | Energetski portal Srbije\nVlada CG ne očekuje probijanje rokova sa Škodom za novi blok TE Pljevlja\n16.12. 2015 Region\n„Rok za usaglašavanje ugovora sa odabranim partnerom za realizaciju drugog bloka je bio 15. decembar. Nemam najave da će doći do nekog probijanja ili ozbiljnijeg odstupanja od tih rokova, na bazi posljednje informacije koju sam dobio prije nekoliko dana“, kazao je Đukanović u Skupštini tokom Premijerskog sata.\nOn je, odgovarajući na pitanje poslanika Socijalističke narodne partije (SNP), Danka Šarančića, kazao da se time stvaraju uslovi za početak realizacije tog projekta. „Za očekivati je da bi naredna godina mogla biti godina intenzivne fizičke realizacije tog projekta. Sastavni dio ponude koju smo dobili od prvorangiranog ponuđača, češke kompanije Škoda Praha, je i ulaganje od 21,4 miliona koji je namijenjen toplifikaciji Pljevalja“, rekao je Đukanović.\nOn je naveo da će projekat izgradnje drugog bloka TE, pored očekivanog pozitivnog efekta na ekonomski razvoj i smanjenje energetske zavisnosti države, imati i pozitivan ekološki efekat. Direktni pregovori između Elektroprivrede (EPCG) i Škode Praha, prvorangiranog ponuđača za projekat izgradnje drugog bloka TE Pljevlja, intenzivirani su posljednjih mjeseci, pri čemu se u najvećem delu pregovara o ekonomskim uslovima i visini cene projekta.\nU najvećem dijelu se pregovara o ekonomskim uslovima, kao i o visini cijene projekta, u cilju finalnog definisanja početno ponuđene cijene od 338,5 miliona eura. Pregovori se realizuju u tri pravca – pravnom, ekonomskom i tehničkom. Pregovore u ime Vlade vode vicepremijer Vujica Lazović i ministar ekonomije\nVladimir Kavarić, dok EPCG predstavlja predsjednik Odbora direktora Srđan Kovačević. On je ujedno i vođa pregovaračkog tima.\nKompanija Škoda Praha ponudila je gradnju drugog bloka snage 254 megavata (MW) sa električnom efikasnošću od 39,5 odsto po cijeni od 338,5 miliona eura. Drugi blok je bio glavni kamen spoticanja u pregovorima o nastavku ugovora o menadžmentu u EPCG između Vlade i italijanske kompanije A2A.\ntermoelektrana Pljevlja 2\nGradsko veće Valjeva odlučno protiv aerozagađenja


TOP 5 najprodavanijih IKEA proizvoda u Srbiji\nIKEA je već nekoliko dana zakoračila u svoju drugu godinu od otvaranja robne kuće u Srbiji. U prvih nedelju dana od svog otvaranja IKEA je zabeležila 105.909 kupaca, a najprodavanije su, nakon hot-dogova i ćuftca, bile OFTAST činije kojih je prdato 8.750 komada. Godinu dana kasnije prodato je 482.292 tanjira i činija iz ove serije, što ih smešta na drugo mesto TOP 5 proizvoda prodatih u Srbiji.\nDefinitivno najprodavaniji proizvod bile su sveće i to sa prodatih 2.467.500 komada.\nNa trećem mestu nalaze se LED sijalice, a sa 206.140 prodatih komada, građani Srbije ostvarili su uštedu od 309.344.012 dinara, odnosno 46.870.305 kWh.\nČetvrto mesto zauzimaju stolice, a brojka od prodatih 58.087 dovoljna je da se ponudi sedište za svakog navijača na Marakani.\nNa listi se našao i LACK stočić, a ukoliko bi 31.580 prodatih komada naslagali jedan na drugi dostigli bi visinu 71 tornja na Avali.\nDa ne zaboravimo i ćufte kojih je prodato 1.088.475 komada – dovoljno da se svakom stanovniku Kruševca servira porcija od osam komada, kao i 451.475 hot-dogova – koji bi ukupnom dužinom spojili Šabac i Beograd.\nNovi IKEA katalog stiže 28. avgusta i donosi različite priče iz sedam domova kao inspiraciju za bolju svakodnevnicu u domu – od maksimalnog iskorišćavanja malih prostora do života na održiv način.\nOd avgusta je u prodaji i prvi deo GRATULERA ograničene kolekcije kojom IKEA slavi svoj 75. rođendan - o GRATULERA kolekciji koja vraća na scenu neke od kultnih proizvoda iz duge IKEA istorije pročitajte OVDE.


TMM TV – Time Machine Music\nHUTI OTA TRE..Bor “Cult” Caffe..09.12.2016…TMM TV\nZaječarski sastav Huti Ota Tre je jedan od onih čiji kontinuitet traje već neko vreme, a uspesi na raznim manifestacijama i festivalima, otkrili su značajan potencijal ekipe, čiji izražajni pristup nije tako lako definisati. Stilski su na svom terenu, a predvodi ih frontman Vorda Višnjarski.\nMILAN PETROVIĆ..Intervju..Treći deo..07.06.2016…TMM TV\nTreći i završni deo intervjua sa klavijaturistom Milanom Petrovićem, održanog u “Vašoj Prečici” 7-og juna 2016-e je pred vama.\nMILAN PETROVIĆ..Intervju..Prvi i drugi deo..07.06.2016..TMM TV\n2016-a je predstavljala potvrdu visokih realizovanih dometa klavijaturiste Milana Petrovića i njegovog Milan Petrović Quarteta. Sjajno albumsko izdanje “Dates”, i veliki broj održanih koncertnih nastupa, potvrdili su da za beogradskog muzičara i njegove saradnike budućnost biva sasvim “izvesnom”, naravno u pozitivnom smislu.\nVRANE KAMENE…Intervju..Treći deo..07.06.2016..TMM TV\nTreći deo intervjua sa Vranama je pred vama, i ovo maratonsko ćaskanje sa delom benda verujem da vam je realno otkrilo na koji način sastav razmišlja i kako trasira dosadašnju fazu toka karijere, koja se u ovim uslovima i prostorima, za sada može smatrati dovoljno uspešnom, ali i obećavajućom ako se gleda na dolazeći period.\nVRANE KAMENE..Intervju..Drugi deo…07.06.2016…TMM TV\nDrugi deo intervjua održanog u “Vašoj Prečici” sa frontmanom Aleksandrom Pejičićem i basistom Nebojšom Banajem potvrđuje, u šta se možete naravno uveriti, o svesti i stavu aktera Vrana Kamenih o svom dosadašnjem delovanju, kao i mestu gde žive i grade karijeru.


MV Agusta spremna za epsko putovanje preko Evrope - Moto Berza\nMV Agusta želi do mesta u Ginisovoj knjizi rekorda i to tako što će preći Evropu za svega 24 sata.\nKako navodi italijanska kompanija, najnoviji poduhvat će zahtevati da pređu rutu od 1.931 kilometara preko kontinenta, od Švedske do Italije.\nMotocikl kojem će pripasti čast da krene na ovo putovanje je nedavno osveženi Turismo Veloce, a za njegovim upravljačem će biti italijanski novinar Valerio Boni.\n"Ovo dugačko, epsko putovanje preko Evrope će nesumnjivo biti zahtevno kako za samu mašinu, tako i za vozača. Ipak, novo izdanje Turismo Veloce motocikla ima sve što je potrebno da u trenutnim uslovima stigne do postavljenog cilja."\n"Zahvaljući tehnologiji koju donosi Turismo Veloce, bićemo u mogućnosti da čitavu avanturu preko sajta www.mvagusta.com podelimo sa svim ljubiteljima motocikala."\nPutovanje kreće iz Švedske, tačnije Malmea, a cilje je da stigne do sedišta kompanije MV Agusta u Varezeu.\nBoni će proći kroz Švedsku, Dansku, Nemačku, Holandiju, Belgiju, Luksemburg, Francusku, Švajcarsku, Austriju, Lihtenštajn i Italiju, a ako uspe da stigne do cilja za 24 sata postaviće novi rekord.


Spomenik knezu Mihailu u Beogradu dobija novi izgled - 01.03.2020, Sputnik Srbija\nSpomenik knezu Mihailu na Trgu Republike u Beogradu dobiće novi izgled, pošto sutra počinju radovi na čišćenju, restauraciji i konzervaciji, najavio je zamenik... 01.03.2020, Sputnik Srbija\n„To je još jedan spomenik koji ćemo restaurirati u centru grada. Nakon Spomenika zahvalnosti Francuskoj, koji je lane potpuno restauriran i vraćen na svoj postament, i Pobednika, koji je uspešno restauriran pre nekoliko nedelja, došao je na red i jedan od naših najpoznatijih spomenika“, rekao je Vesić.\nOn je naveo da vrednost svih radova iznosi 3,7 miliona dinara bez PDV, i najavio da će radovi će biti završeni 1. maja.\n„Za majske praznike imaćemo i potpuno restauriran spomenik na sređenom Trgu Republike“, istakao je Vesić.\nSpomenik, koji čini figura kneza Mihaila na konju, nalazi se na Trgu Republike od 1882. godine, a radio ga je poznati italijanski skulptor Enriko Paci, dok su reljefi rađeni prema crtežima arhitekte Konstantina Jovanovića.\nVesić je ukazao da je spomenik od postavljanja svega dva puta sređivan - konzerviran 1986. godine i čišćen 1995. godine.\n„Od tada je prošlo 25 godina i sada je došlo vreme da se i on sredi“, rekao je Vesić. On je pojasnio da, za razliku od Pobednika, spomenik na Trgu prilikom restauracije neće biti skinut sa postamenta. Tako će sutra oko spomenika biti podignuta ograda, mermerni postament biće zaštićen i zatim će se postaviti odgovarajuća skela.\n„Biće uklonjeni nataloženi otpaci iz okruženja i prašina sa površine. Zatim će uslediti pranje spomenika demineralizovanom vodom i odgovarajućim rastvorima. Biće i premazan zaštitnim bojama, koje će ga zaštiti od novog korodiranja“, objasnio je Vesić.\nOn je dodao da na spomeniku ima oštećenja od metaka, jer su se na Trgu Republike vodile borbe za oslobođenje Beograda u Drugom svetskom ratu, što će, kaže, takođe biti sanirano. Prema njegovim rečima, u okviru kamenorezačkih radova izvršiće se oblaganje bordura žardinjera na postamentu spomenika, kako bi se dobio prvobitan izgled, sa uklapanjem u postojeće stanje.


PR susret o ulozi novih medija u službi građanskog aktivizma – Kontakta\nJuly 5, 2012 /in Naše kampanje /by Kontakta\nKako poboljšati komunikaciju na društvenim mrežama tokom leta, kako osvežiti sadržaj te kako objediniti sve kanale on line PR-a u okviru kampanja koje realizuju brojne organizacije građanskog društva (OGD) – bile su glavne teme na poslednjoj PR debati koju je organizovao Institut za održive zajednice. Gost predavač ovog puta je bio Nebojša Radović Eniac, bloger, aktivista i odličan poznavalac integrisanih on line komunikacija koji iza sebe ima ozbiljno iskustvo u komercijalnom i neprofitnom sektoru. Druženje sa Nebojšom još jednom nam je potvrdilo da je svet novih medija danas jedna od sfera koja se najbrže razvija i da se pravila, bukvalno, menjaju svakog dana. Debati je, kao i obično, prisustvovalo PR osoblje različitih organizacija građanskog društva.\nTraže se volonteri za rad u Centru za rani razvoj Značenje identiteta


Uhapšen zbog poziva na promjenu ustavnog uređenja Crne Gore | Mondo.Me Prod\nUhapšen zbog poziva na promjenu ustavnog uređenja Crne Gore 0 Podijeli Podijeli na facebook Podijeli na twitter Podijeli na viber Pošalji na mail\nAutor mondo.me 15.07.2020. / 14:39 14:47\nBeranska policija uhapsila je M.Z. (55), zaposlenog u Ministarstvu unutrašnjih poslova (MUP) Srbije, zbog sumnje da je počinio krivično djelo pozivanje na nasilnu promjenu ustavnog uređenja.\nIz Uprave policije saopšteno je da je beranska policija, u saradnji sa službenicima Centra bezbjednosti Podgorica podnijela krivičnu prijavu Višem državnom tužilaštvu u Bijelom Polju protiv M.Z. zbog navedenog krivičnog djela.\n“Sumnja se da je M.Z., zaposlen u MUP-u Srbije, a koji ima dvojno državljanstvo – Crne Gore i Srbije, izvršio krivično djelo pozivanje na nasilnu promjenu ustavnog uređenja”, navodi se u saopštenju.\nIz policije su kazali da je M.Z., kako se sumnja, to djelo izvršio tako što je na jednoj društvenoj mreži postavio objavu sa naslovom „Lista zadataka“.\n“U objavi je, u namjeri da ugrozi ustavno uređenje ili bezbjednost Crne Gore pozivao i podsticao da se silom promijeni njeno ustavno uređenje, da se svrgnu najviši državni organi ili njihovi predstavnici”, navodi se u saopštenju.\nDodaje se da je M.Z., po nalogu nadležnog tužioca uhapšen, pa će uz krivičnu prijavu biti priveden Višem državnom tužilaštvu u Bijelom Polju.\n“Uprava policije će uputiti zahtjev MUP-u za oduzimanje crnogorskog državljanstva od ovog lica budući da ima dvojno državljanstvo”, navodi se u saopštenju.


Pravo na bolovanje - naknada zarade - Tim 42\nPravo na bolovanje – naknada zarade\n1) najmanje u visini 65% prosečne zarade u prethodnih 12 meseci pre meseca u kojem je nastupila privremena sprečenost za rad, s tim da ne može biti niža od minimalne zarade utvrđene u skladu sa zakonom, ako je sprečenost za rad prouzrokovana bolešću ili povredom van rada.\n2) u visini 100% prosečne zarade u prethodnih 12 meseci pre meseca u kojem je nastupila privremena sprečenost za rad, s tim da ne može biti niža od minimalne zarade utvrđene u skladu sa zakonom, ako je sprečenost za rad prouzrokovana povredom na radu ili profesionalnom bolešću.\nNaknadu zarade za prvih 30 dana sprečenosti za rad obezbeđuje poslodavac iz svojih sredstava, a od 31. dana naknadu zarade obezbeđuje Republički fond za zdravstveno osiguranje.\nNaknada zarade pripada zaposlenima ako su privremeno sprečeni za rad:\n7) u slučaju kada je određen za pratioca bolesnog osiguranog lica upućenog na lečenje ili lekarski pregled u drugo mesto, odnosno dok boravi kao pratilac u stacionarnoj zdravstvenoj ustanovi, u skladu sa propisom kojim se uređuje način i uslovi za ostvarivanje prava iz obaveznog zdravstvenog osiguranja.\nCOVID – 19: Svi zaposleni koji su u izolaciji zbog toga što je neko od zaposlenih oboleo ili se sumnja da je oboleo do virusa Covid – 19 imaju pravo na naknadu zarade u iznosu od 65%. U praksi je primećeno da poslodavci ne koriste ovu zakonsku mogućnost već šalju zaposlene na kolektivne odmore zbog trenutne pandemije. Zbog toga je bitno naglasiti da se dani bolovanja ne računaju u dane godišnjeg odmora i da zaposleni koji se razboli u toku korišćenja godišnjeg odmora, može nastaviti odmor nakon prestanka bolovanja.\nSa druge strane, zaposlenom ne pripada pravo na naknadu zarade:\n1) ako je namerno prouzrokovao privremenu sprečenost za rad;\n2) ako je privremena sprečenost za rad prouzrokovana upotrebom alkohola ili upotrebom psihoaktivnih supstanci;\n3) ako je namerno sprečavao ozdravljenje, odnosno osposobljavanje za rad;\n4) ako se bez opravdanog razloga ne podvrgne lečenju, osim ako za lečenje nije potreban pristanak predviđen zakonom;\n5) ako se bez opravdanog razloga ne javi izabranom lekaru u roku od tri dana od dana nastanka privremene sprečenosti za rad; prvostepenoj lekarskoj komisiji po uputu izabranog lekara ili stručno-medicinskom organu u roku od tri dana od dana dobijanja poziva za izlazak pred stručno-medicinski organ;\n6) ako se za vreme privremene sprečenosti za rad bavi privrednom ili drugom aktivnošću kojom ostvaruje prihode;\n7) ako bez dozvole stručno-medicinskog organa Republičkog fonda otputuje iz mesta prebivališta, odnosno boravišta ili ako izabrani lekar, odnosno organ nadležan za kontrolu ostvarivanja prava iz obaveznog zdravstvenog osiguranja utvrdi da ne postupa po uputstvu za lečenje;\n8) ako prima naknadu zarade po drugim propisima;\n9) ako zloupotrebi pravo na korišćenje odsustvovanja sa rada zbog privremene sprečenosti za rad na neki drugi način;\n10) ako je na izdržavanju kazne zatvora;\n11) ako se prema njemu sprovodi mera bezbednosti obaveznog psihijatrijskog lečenja i čuvanja u zdravstvenoj ustanovi i obaveznog lečenja alkoholičara i narkomana u zdravstvenoj ustanovi;\n12) ako najkasnije u roku od 15 dana od dana upućivanja na invalidsku komisiju, podnese zahtev za pokretanje postupka radi utvrđivanja gubitka radne sposobnosti pred nadležnom organizacijom za penzijsko i invalidsko osiguranje i da o tome pismenim putem obavesti Republički fond u roku od tri radna dana od dana podnošenja zahteva.\nPravo pacijenta na kvalitet pružanja zdravstvene usluge


COBISS.RS - Programska oprema COBISS3\nOmogućuje automatizaciju sljedećih postupaka nabavke monografskih publikacija: kupovina građe koja uključuje izbor za naručivanje građe, naručivanje građe, pretplatu naručene građe, prijem naručene građe i plaćanje primljene građe. Mogu se voditi i drugi načini nabavke građe, kao što su prijem i slanje građe za razmjenu i prijem i slanje obaveznih primjeraka i poklonjene građe. Omogućava i reklamiranjee neprispjele ili primljene građe i reklamiranje dokumenata za plaćanje.\nOmogućuje automatizaciju sljedećih postupaka nabavke serijskih publikacija: kupovina publikacija koja uključuje izbor za naručivanje publikacija, naručivanje publikacija, otkazivanje naruxbine, pretplatu i plaćanje publikacija. Mogu se voditi i drugi načini nabavke i slanja publikacija, kao što su razmjena, obavezni primjerci i pokloni. Održava podatke o modelima izlaženja i izvodi kontrolu dotoka. Omogućava i reklamiranje sveski koje nedostaju i reklamiranje dokumenata za plaćanje.


Bezvizni režim ne znači i posao u EU – Radio Feral\n09/11/2010 Mirza Musanovic\t0 Comments\nJedini uslov koji građani moraju ispuniti da bi mogli putovati bez viza u zemlje Evropske unije je da imaju biometrijski pasoš, međutim, mora biti jasno da bezvizni režim ne znači i automatska mogućnost preseljenja, traženja posla u zemljama EU ili traženje stalne boravišne dozvole.\nBiH dobija vizu C kratkog boravka, što će građanima omogućiti privremeni boravak bez mogućnosti da rade, što praktično znači da će građani moći neograničen broj puta na kratak rok da posjećuju šengenski prostor.\nAko se, recimo, putuje u posjetu rođacima ili prijateljima koji već borave u šengenskom prostoru nije potrebno imati formalno garantno pismo, ali svakako trebata da znate tačno navesti podatke o osobi kod koje putujete ili adresu na kojoj će te boraviti.\nSvaki pokušaj “intervencije”, “ubjeđivanja” ili “čašćavanja” treba zaboraviti.\n← U Kalesiji potpisani ugovori o dodjeli sredstava a za stambeno zbirnjavanje boraca\nGužve na šalterima za izdavanje pasoša, biometrijski pasoš 40 maraka →\nOD 20. OKTOBRA POJAČAN INSPEKCIJSKI NADZOR U FBiH\n18/10/2013 Mirza Musanovic 0\nPšenica pojeftinila za 40 posto


POČINJE „NOVOGODIŠNJA ČAROLIJA“ NA TRGU SLOBODE | ZR KLIK\nPOČINJE „NOVOGODIŠNJA ČAROLIJA“ NA TRGU SLOBODE\nZrenjanin- U organizaciji Grada Zrenjanina, Turističke organizacije grada i Kulturnog centra Zrenjanina, na Trgu slobode u Zrenjaninu održaće se “Novogodišnja čarolija”, prigodan program povodom novogodišnjih i božićnih praznika. Posetioce na prelepom Trgu slobode, u centru grada, očekuje klizalište, dečiji ringišpil, Snežna kugla, vašar i još mnogo toga zanimljivog.\nOd večeras, 23. decembra do Badnje večeri uoči pravoslavnog Božića, 6. januara, svakodnevno će na bini od 17 do 18 časova biti organizovan dečji program, a od 20 do 21 čas večernji program. Nastupaće dečji i gradski horovi i solisti, kulturno-umetnička društva, lokalni muzičari, biće održane predstave za decu, a posebni programi se, kao i do sada, pripremaju za doček Nove godine, 31. decembar, i doček Nove godine po Julijanskom kalendaru, 13. januara.\nPosetioci će klizalište moći da koriste svakodnevno od 10-22 časa, po ceni termina od 100 dinara, uz besplatno iznajmljivanje klizaljki. U terminu od 18 – 19.30 časova biće organizovana škola klizanja.\nPOGLEDAJTE KOMPLETAN PROGRAM MANIFESTACIJE „NOVOGODIŠNJA ČAROLIJA“:


Posao u industriji, zanatstvu i proizvodnji - Oglasi Srbija\nSlobodna radna mesta u industriji, zanatstvu i proizvodnji\nSvi 1-50 od 726\nFizička lica, 555\nPravna lica, 171\nPronađite slobodna radna mesta u industriji, zanatstvu i proizvodnji. Pogledajte ponude poslova za stolare, krojače, zavarivače, molere, montažere, gipsare, posao za radnike u fabrikama TV industrije, radnici u proizvodnji i mnoga druga radna mesta širom Srbije.\nIndustrija/Zanatstvo/Proizvodnja , Čačak , Ivanjica\n30 jul 22:23 Industrija/Zanatstvo/Proizvodnja , Novi Sad\nDa li tražite posao u zanatstvu ili proizvodnji? Pogledajte ponude na Mojtrg.rs i pronađite oglase za posao koje su objavile različite kompanije širom Srbije.\nPosao industriji i zanatstvu\nIstražite ponude poslova na Mojtrg.rs i pronađite konkurse koje objavljuju kompanije širom Srbije. Pogledajte oglase za stolare, krojače, zavarivače, proizvođače nameštaja, poslastičare, montere nameštaja, slastičare, radnike za proizvodnju prozora i vrata i još mnogo toga. Filtrirajte oglase ili pretražite u polju za pretragu i pronađite idealan posao za vas.\nZanatski poslovi posao za stolare posao krojača posao za zavarivače posao molera montažer gipsar posao u fabrikama radnici u proizvodnji\nKeramicar Serviser Tutun Duvan radnik stolar Gradnevinarstvo fasader kauč majstor moler Stolar Serviser za bicikle Alatničar Duvanska industrija stampa


Tužilac Vukčević:Vučić se ne miješa u naš rad\nTužilac za ratne zločine Srbije Vladimir Vukčević kaže da je ranije razgovarao s premijerom Aleksandrom Vučićem koji mu je rekao da neće stajati iza bilo koga ko je okrvavio ruke.\nVukičević je, gostujući u Kažiprstu B92, dodao i da se novoizabrani premijer Srbije do sada nije miješao u rad Tužilaštva. Vukčević takođe kaže i da jučerašnju posjetu Vučića Sarajevu može da shvati i kao podršku radu Tužilaštva, jer je do skoro saradnja s kolegama iz BiH bila slaba.\n„Shvatio sam tu posjetu i poruke kao podršku našem radu, između ostalog, jer smo intenzivirali rad sa kolegama u Sarajevu. Imao sam komunikaciju sa Aleksandrom Vučićem i on mi je rekao da mi radimo svoj posao i da on neće stajati iza bilo kog ko je okrvavio ruke, to jest ko je počinio ratni zločin. To mi je bilo dovoljno da to shvatim kao podršku našem radu“ istakao je Vukčević u Kažiprstu i dodao da se novoizabrani premijer Srbije nije miješao u rad Tužilaštva za ratne zločine.\nPrema njegovim riječima saradnja s Bosnom i Hercegovinom bila je presudna kako bi se neki predmeti ratnih zločina pokrenuli.\nTužilac Srbije je podsjetio i da se sada navršava 10 godina od dogovora tužilaštava u Paliću, kada je, kako kaže, shvaćeno da bez saradnje u regionu nema kvalitetnog i efikasnog progona ratnih zločinaca.


Delta M Grupa: Upravljanje ljudskim kapitalom u produkciji - Novosti - b4b - B4B - Business for Business\nDelta M Grupa: Upravljanje ljudskim kapitalom u produkciji\nProjekat uvođenja prve faze SAP HCM (Human Capital Management) modula u grupaciji DELTA M Grupa uspešno je i u roku kompletiran. Ovim projektom obuhvaćeno je 60 kompanija DELTA M Grupe i DELTA Holdinga sa preko 15.000 zaposlenih, u kojima su implementirane sledeće SAP funkcionalnosti tj. moduli: Organizaciono upravljanje, Kadrovska administracija i Upravljanje vremenom.\nImplementacijom HCM modula integrisani su poslovni procesi u ljudskim resursima, čime su stvoreni uslovi za donošenje brzih i kvalitetnih odluka u upravljanju kadrovima. Poslovna saradnja DELTA Holdinga i b4b na projektima implementacije SAP sistema još jednom je potvrđena rezultatima zajedničkog rada.\nSaradnja u unapređenju SAP sistema nastavlja se i u drugoj fazi HCM projekta u kojem je planirana implementacija strateških komponenti ljudskih resursa kao što su kadrovski razvoj, odabir kadrova i upravljanje obukom i događajima.\nDelta M Grupa je najveća članica Delta Holdinga, koja posluje u području maloprodaje, agrara, proizvodnje hrane, distribucije, prodaje automobila, razvoja nekretnina i pružanja usluga na finansijskom tržištu.


24sata.info - Republika Srpska zadužena na međunarodnom tržištu za 168,3 miliona eura\nAutor B. A. 22. 06. 2018. • 18:16\nRepublika Srpska je danas uspješno izvršila prvu emisiju obveznica na međunarodnom finansijskom tržištu u ukupnom iznosu od 168,3 miliona eura, saopćeno je iz entitetskog Ministarstva finansija.\nObveznice, čiji planiran iznos emisije je bio 200 miliona eura, prodate su po ravnotežnoj kamatnoj stopi od 4,75 posto na godišnjem nivou.\n- Knjiga investitiora za primarnu emisiju zatvorena je sa današnjim danom na gore navedeni iznos. Listiranje obveznica će biti na Bečkoj berzi, a emisija je izvršena u skladu sa pravom Republike Austrije, dok će uplata sredstava biti izvršena 28.juna – precizirali su iz Ministarstva finansija RS-a te izrazili zadovoljstvo činjenicom da je planirana emisija uspješno izvršena.\n- Na ovaj način RS se prvi put od svog osnivanja pozicionirala kao relevantan subjekat na međunarodnom finansijskom tržištu. Također, važno je napomenuti da je ostvarena kamatna stopa izuzetno pozitivan pokazatelj, imajući u vidu da su sve zemlje u okruženju prilikom svoje prve emisije na međunarodno finansijsko tržište ostvarile kamatnu stopu od preko osam posto, te da je prvi izlazak na međunarodno finansijsko tržište najskuplji za emitenta u smislu prinosa koje očekuju investitori – tvrdi se u saopćenju.\nEntitetska vlada je, kako se dodaje, uspješnim izvršavanjem ove emisije obezbijedila diverzifikaciju izvora finansiranja, smanjila rizik od neizvijesnosti finansiranja, te omogućila kvalitetnije planinje i izvršavanje budžetskih priliva i na taj način omogućila potpunu sigurnost izvršavanja svih budžetskih rashoda i izdataka.


dodik protiv odgađanja izbora | Info | Politika\n29. May, 05:07\nDodik o Izetbegovićevom prijedlogu: Mi smo protiv prolongiranja izbora 0 Podijeli Podijeli na facebook Podijeli na twitter Podijeli na viber Pošalji na mail\nDodik o Izetbegovićevom prijedlogu: Mi smo protiv prolongiranja izbora\n12.02.2022. / 14:45\nAutor Nikolina Damjanić 12.02.2022. / 14:45\nPredsjednik SNSD-a Milorad Dodik istakao je da ne odlučuje lider SDA Bakir Izetbegović o tome da li bi izbori u BiH mogli biti prolongirani, ali da je moguće svašta, imajući u vidu sa su oni formirali svoju izbornu komisiju.\n"Mi smo protiv prolongiranja izbora. Jesmo za to da pokušamo nešto riješiti oko Izbornog zakona ako je to moguće, ako nije, šta da radimo", rekao je Dodik novinarima u Laktašima, komentarišući izjavu Izetbegovića da je moguće prolongiranje opštih izbora za novembar ili decembar.\nOn je ocijenio da u svakom slučaju ostaje ozbiljan problem koji će se tek problematizovati u narednim mjesecima, a to je nelegalno i nezakonito izabrana Centralna izborna komisija (CIK)\nDodik je naglasio da, nažalost, Evropljani podržavaju takav nelegalan izbor, zato što su Amerikanci rekli da to treba.\n"Oni sada ćute i ne žele da vide da nije bilo konkursa i nije bilo skupštinske procedure na nivou BiH koja je predviđena za izbor članova komisije, nego su se opredijelili da to bude čisto politički motivisano tijelo u kome sjede predstavnici Željka Komšića, SDS-a, PDP-a, SDA. I oni će naravno modelirati određene stvari", kaže Dodik.\n"Ako Bakir Izetbegović nešto progovori, odmah imamo hvalospjeve ostalih koji se utrkuju da prikažu Republiku Srpsku kao nestabilnu", istakao je Dodik.\nDodik je poručio da je Srpska stabilna i da iza sebe ima ozbiljne uspjehe.\n"A to čak nije ni njihova pamet, nego su im to rekli iz američke Ambasade, jer onaj nadobudni /američki izaslanik za zapadni Balkan/ Gabrijel Eskobar misli da ovdje kroz taj format može nešto da riješi. Kriv je samo onaj kome sud kaže da je kriv i da je u korupciji", naglasio je Dodik.\nOn je podsjetio da je počasni predsjednik PDP-a Mladen Ivanić u prvostepenom postupku osuđen za korupciju u vezi sa šumama, a u drugostepenom mu je rečeno da PDP mora da izađe iz Vlade sa SNSD-om, da bi ga oslobodili krivice, nakon čega je on 2009. godine to i uradio. "I onda Ivanić nije kriv?! Toliko o korupciji", kaže Dodik.\n"Predložen zakon za smanjenje inflatornog udara"\nBiH mora konačno da uđe u politiku diferenciranih stopa, jer sa stopom od 17 odsto ima najniži PDV u Evropi, smatra predsjednik SNSD-a Milorad Dodik.\n"Mi smo uputili u parlament zakon koji podrazumijeva da se za osnovne životne namirnice i neka druga dobra predvidi stopa od 10 odsto, i to je zakon koji bi trebao da važi do kraja godine, kako bi se smanjio inflatorni udar", izjavio je Dodik novinarima.\nOn je dodao da je za ostale robe predviđeno da ostane stopa od 17 odsto, a da se samo na luksuznu robu poveća na 22 odsto.\n"Mi smo to predložili u proceduri i juče je to predato u parlament BiH u skladu sa poslovnikom. Vidjećemo kako će drugi reagovati", dodao je Dodik.\nDodik kaže da je to privremeno, zato što bi do Nove godine trebali pokušati zajednički doći do cjelovitog rješenja, da se odluči o tome kako će to pitanje biti regulisano u nekom narednom vremenu.\n"Ali, imajući u vidu da inflacija ne miruje, da je već tu i da je ekspanzivna, moramo donijeti neke brze mjere", naglasio je Dodik i dodao da stopa za osnovne životne namirnice može biti i niža ukoliko se postigne dogovor.\nOn je pojasnio da ukoliko bi se mijenjala stopa od 17 odsto na višu, onda bi doprinijeli povećanju inflacije.\n"Zato ostaje tih 17 odsto, da ne bi opteretili investicije i mnogo čega drugog. Ovo je veoma razumno", rekao je Dodik.\nDodik je podsjetio da već 15 godina traži da se za poljoprivredne proizvode, za koje se utvrdi da postoje viškovi u BiH, zabrani uvoz tih proizvoda, te napomenuo da, prema posljednjim informacijama, brojni proizvođači krompira su ugroženi zbog enormnog uvoza te kulture iz Perua i drugih destinacija.\nOn je naveo i nekontrolisan uvoz jabuka, malina i drugih kultura, dodajući da niko ne kontroliše ni da li to ima genetsku komponentu ili ne, da se to stavlja na tržište i ugrožava domaće proizvođače.\n"Petnaest godina ne možemo da dođemo da zajedničkog stava o tome da u momentu dospijeća u određenom periodu za onu robu za koju utvrdimo da imamo višak, da se zabrani uvoz. U ovom trenutku to je krompir, koga ima, a kada ga nema, može se otvoriti tržište", precizirao je Dodik.\nDodik je naglasio da je takva politika otvorenosti, koju su nametnuli neki evropski partneri, uništen domaći stočni fond.\nOn je napomenuo da su podsticaji koje imaju proizvođači mesa u Evropi mnogo veći nego kod nas, tako da oni mogu jeftinije da prodaju na slobodnom tržištu.\n"Naši proizvođači su tu hendikepirani i u nepravilnom položaju i potrebno je da to regulišu državne institucije", istakao je Dodik.\nOn je ponovo apelovao na razgovor o tome dvije vlade, dva resorna ministra.\n"Po evropskim standardima mi imamo pravo da na uvoznu robu koja ima podsticaje od jednog evra, a kod nas je recimo deset evrocenti, naplatimo razliku od 90 evrocenti. To bi donijelo nove prihode BiH sigurno više od milijardu. Ali o tome niko u BiH neće da priča", naveo je Dodik.\nPrema njegovim riječima, dovoljno je da u neke partije u Sarajevo uđu iz nekih ambasada i kažu im da to nije dobro, jer štite proizvodnju iz EU.\nOn je istakao da se može izračunati koliko se ekonomski gubi zbog neravnopravnog položaja sa Evropljanima.\n"Politika koju smo mi dogovorili je da idemo sa smanjenom stopom PDV-a od sedam odsto za robu široke potrošnje, ali da ne dozvolimo da marže budu veće od sedam odsto", naveo je Dodik, koji je i srpski član Predsjedništva BiH.\nPrema njegovim riječima, to bi išlo na teret države, ne bi išlo na teret trgovaca, ni proizvođača, odnosno onih koji vrše promet robe.\n"Ali, moramo doći do toga da se stvore uslovi za tako nešto", kaže Dodik.\nIzetbegović i Konaković: Moguće da oktobarski izbori budu odgođeni\nDodik: Izetbegović je gavran bošnjačke političke scene\nDodik najavio nova ulaganja u rodni kraj: Laktaši dobijaju status grada\nDodik danas razgovara sa Boreljom: PIK nastavlja političko nasilje\nMilorad Dodik Bakir Izetbegović izbori


Donja Gradina: Dan sećanja na žrtve logora Jasenovac - Savez jevrejskih opština Srbije\nVi ste ovde: Naslovna Komemoracije Donja Gradina: Dan sećanja na žrtve logora Jasenovac\nDonja Gradina: Dan sećanja na žrtve logora Jasenovac\nU Donjoj Gradini obežen je Dan sećanja na žrtve ustaškog zločina – genocida u koncentracionom logoru Jasenovac i njegovom najvećem stratištu Donjoj Gradini. Predsednica Republike Srpske Željka Cvijanović izjavila je da Jasenovac predstavlja najveću bol i ranu srpskog naroda. Srpski član Predsedništva BiH Milorad Dodik poručio je danas da Donja Gradina predstavlja mjesto sećanja gdje tišina govori više od reči.\nPredsednik Narodne skupštine Republike Srpske Nedeljko Čubrilović izjavio je da su ljudi u sistemu koncentracionog logora Jasenovac pobijeni samo zato što su jedne vere, i što je neko mislio da takvi ne treba da postoje, te je zbog toga važno obeležavati taj istorijski datum kako se to nikada, nigde i nikome ne bi dogodilo. Nekoliko godina zajedno Srbija i Republika Srpska obeležavaju stradanja našeg naroda, pokazujući tako jedinstvo, ali i smer kojim naš narod može da ide u budućnosti, istakako je predsednik Srbije\nGradonačelnik grada Modina iz Izraela Haim Bivas poručio je da će Izrael i Republika Srpska učiniti sve da se nikada više ne ponove zverstva koja su se događala u Donjoj Gradini i koncentracionom logoru Jasenovac.\nNajviši zvaničnici Republike Srpske i predstavnici diplomatskog kora u BiH položili su vence i cveće na grobno mesto „Topole“ u Spomen-kompleksu Donja Gradina.\nU ime institucija Republike Srpske venac su položili predsednica Republike Srpske Željka Cvijanović, predsednik Narodne skupštine Nedeljko Čubrilović, premijer Radovan Višković, srpski član Predsedništva BiH Milorad Dodik i predsedavajući Saveta ministara Zoran Tegeltija.\nCveće su položili ministri u Vladi Srpske, šef Delegacije EU u BiH Johan Zatler, ruski ambasador u BiH Petar Ivancov, ambasador Srbije u BiH Aleksandar Đorđević, generalni konzul Srbije u Banjaluci Vladimir Nikolić, američki ambasador Erik Nelson, britanski ambasador Metju Fild, načelnik opštine Kozarska Dubica Radenko Reljić, te predstavnici jevrejskog i romskog naroda. Prethodno je istaknuto da žrtve ne smeju biti zaboravljene jer bi to za njih bila najveća kazna.\n"Nikada ne smemo zaboraviti i nikada nećemo zaboraviti ni Gradinu, ni Jasenovac, Jadovno, Drakulić, Motke, Šargovac, nijedan logor, ni jedan nož, malj, metak, niti jednu grobnicu i nijedan zločin, ni jedno jedino ime onih koji su sprovodili državnu politiku istrebljenja čitavog jednog naroda, srpskog naroda. Nemamo na to pravo, zato što bi na taj način okrenuli glavu od istine, od pravde, od slobode, od sopstvenog postojanja, pa i od samog Boga, u čije ime su nas ubijali" rekao je Vučić.


BESPLATNO PRIPREMITE VAŠE VOZILO ZA ZIMU – BIHAMK.BA – Auto.ba\nBosanskohercegovački auto-moto klub (BIHAMK) do 23. novembra/studeni 2019. godine realizuje tradicionalnu saobraćajno – preventivnu akciju kontrole pripremljenosti vozila za zimsku sezonu pod nazivom “Zima 2019”.\nKako biste bili sigurni šta je sve potrebno zamijeniti na vašem vozilu, a da bi ono bilo kvalitetno pripremljeno za zimu, pozivamo vas da dovezete vaše vozilo u Auto-moto klubove i servise naših saradnika, gdje će naši mehaničari besplatno pregledati vaše vozilo i informisati vas je li ono spremno za zimu i da li je potrebno nešto zamijeniti.\nOsim općeg stanja vozila pregledat ćemo stanje guma, ispitati stanje akumulatora, brisača, kočnica, kao i nivo i kvalitet tekućina u motoru.\nAkcija se realizuje radnim danima od 09 – 15 sati, dok će se u Sarajevu i Zenici u Tehničkom centru BIHAMK – Tehnički pregledi i servisi d.o.o. akcija realizovati i subotom u vremenu od 09 – 14 sati (u oba grada).\nIskoristite ovu povoljnu priliku i na vrijeme pripremite svoje vozilo za zimu.


Čamagić u Medveđi: Pomoć porodicama u malim opštinama - JuGmedia\nNaš zadatak je da obiđemo sve lokalne samuprave, i da nakon toga predložimo set mera koje na koordinisan način, dugoročno i u odnosu na specifičnost sredine, treba da daju očekivani rezultat i doprinesu popravljanju loše demografske slike u Srbiji.\nOvo je izjavila Aleksandra Čamagić, pomoćnica ministra u Ministarstvu za brigu o porodici i demografiju u Vladi Republike Srbije, koja je juče bila u radnoj poseti opštini Medveđa.\nNa sastanku koji je održan u kabinetu predsednika opštine Nebojše Arsića, razgovaralo se o trenutnoj demografskoj strukturi na teritoriji opštine Medveđa kao i o primeni mera prenatalne politike koju promoviše Ministarstvo za brigu o porodici i demografiju.\nČamagić je ocenila da je porodici potrebna podrška svih institucija, posebno u vreme pandemije, kada je dodatno izložena teretu očuvanja zdravlja, kako mentalnog tako i fizičkog.\nPodrška porodici, dodala je, ne mora uvek biti finansijska, jer briga o porodici podjednako podrazumeva i stvaranje ambijenta za njeno osnivanje, pa je tako pomoć porodici i otvaranje novih radnih mesta, obnavljanje vrtića i škola, ili briga o starima.


Home / VESTI / Vesti iz EU / POZIV ZA PRIJAVE: EVROPSKA NAGRADA ZA JAVNI SEKTOR 2015.\nEvropski institut za javnu upravu EIPA uz institucionalnu i finansijsku podršku 12 evropskih partnera, objavljuje peti po redu konkurs za Evropsku nagradu za javni sektor - EPSA 2015.\nEvropska nagrada za javni sektor namenjena je svim sektorima javne uprave sa naglaskom na konkretne teme. Nagrađuju se projektima koji su dokazali svoj uspeh uz fokus na priznavanju i širenju dobre prakse.\nOd nastanka 2007. godine, za Evropsku nagradu za javni sektor (EPSA) nadmetalo se više od 800 primera dobre javne prakse iz 38 evropskih zemalja, uključujući i evropske institucije. Time je formirana bogata baza podataka vrednih iskustava u na raspolaganju svim evropskim javnim upravama, čineći Evropsku nagradu za javni sektor evropskom mrežom izvrsnosti u javnom sektoru. EPSA je generisala veoma vrednu bazu znanja i dobrih rezultata u cilju pružanja inovativnih rešenja i mogućnosti učenja.\nEPSA 2015 će biti uručena na skupu na visokom nivou o vrhunskim rešenjima u oblasti javne uprave koji će biti održan 7-18. novembra 2015. u Mastrihtu, pod pokroviteljstvom Luksemburg predsedavanja EU. Ovaj događaj nudi značajnu priliku za evropske administracije da širokoj publici prezentuju svoj inovativnu praksu i vrhunska dostignuća u evropskom javnom sektoru.\nPod ovogodišnjim motom "Javni sektor kao partner za bolje društvo," EPSA 2015 nastoji da prikaže i nagraditi one primere iz evropskog javnog sektora\nkoji prikazuju javnu administraciju kao partnera u integrisanom i participativnom pristupu upravljanju javnim uslugama,\nkoji pospešuju efektivnost i efikasnost u kontekstu održavanja socijalne kohezije, inovativne javne uprave i rukovođenja pristupe,\nkoji neguju zdrave javne finansije ili pametne prakse javne uprave koje promovišu ekonomski razvoj.\nEPSA 2015 kategorije\nSvi nivoi državne uprave mogu učestvovati, jer je inkluzivnost cilj. Stoga EPSA 2015 predstavlja nagrade u dve različite kategorije na osnovu nivoa administracije:\nProjekti/primeri organizacija sa evropskog, nacionalnog ili regionalnog nivoa,\nProjekti/primeri organizacija sa supra-lokalnog ili lokalnog nivoa.\nTreća kategorija nagrada će biti uručena uspešnom i izvanrednom projektu ili primeru iz obe kategorije sa posebnom prožimajućom perspektivom, (prekogranični, međuadministrativni, međusektorski, i sl.) projekti.\nPored tri gorepomenute nagrade, Sertifikati najbolje prakse (BPC) će biti uručenina najbolje rangiranim projektima u svakoj kategoriji.\nTo znači da će dobra praksa na svim nivoima biti prepoznata uz isticanje značaja koherentnih, koordinisanih i praćenih akcija, kreativnih mehanizama odgovornosti i/ili modela decentralizacije i partnerstava na različitim nivoima državne uprave.\nKonkurs je otvoren od 5. februara do 17. aprila 2015, uz isključivo online apliciranje na www.epsa2015.eu.


Srbija želi da relaksira odnose sa Albanijom\nBeta\t 20. januara 2016. 18:10\nŠef srpske diplomatije Ivica Dačić izjavio je danas u Tirani da su trilateralni sastanci šefova diplomatija Srbije, Albanije i Italije značajan doprinos stabilnosti u čitavom regionu ali i poboljšanju odnosa Beograda i Tirane.\n“Srbija želi da relaksira odnose sa Albanijom. Želimo da razlike koje postoje u političkim pitanjima budu u drugom planu i da tražimo zajedniče interese za budućnost”, rekao je Dačić posle sastanka sa albanskim i italijanskim kolegom, Ditmirom Bušatijem i Paolom Djentilonijem.\nGovoreći o trilateralnoj saradnji Dačić se založio za projekte od zajedničkog interesa.\n“Značajno je da naše odnose temeljimo na zajedničkim interesima i važno da zaista postanemo region, ne samo po imenu već i po zajedničkim interesima”, kazao je Dačić dodajući da je neophodno da se pronadju načini za realizaciju zajedničkih projekata, od saobraćajne infrastrukture, preko energetike, do projekata vezanih za kulturu i mlade.\nKeralta: Beograd će biti sjajan domaćin završnog turnira Evrolige\n“Svi projekti o kojma smo govorili kroz niz zajedničkih inicijativa i mehanizama ostaće mrtvo slovo na papiru ako se ne pronadje zajednički model za njihovu realizaciju”, naglasio je.\nDačić je kazao da je sa Bušatijem i Djentilonijem razgovarao i o migrantskoj krizi i bezbednosti u regionu, ponovivši da EU nema jedinstven pristup migrantskoj krizi što druge zemlje dovodi u situaciju da povlače jednostrane poteze.\n“Čeka se reakcija pojedinih zemalja, da li će zatvoriti ili smanjiti propusnu moć na granicama za ulazak migranata. To će po sistemu spojenih sudova ili lančanih reakcija uticati i naš i na stav Makedonije”, rekao je Dačić.\nOn je naglasio da će se Srbija ponašati evropski i humano, “evropskije i humanije nego neke članice EU”, ali da ne može dopustiti da Balkan postane sabirni centar za migrante.\nValter Ratenau, nemački političar i pisac\t(1867-1922)


Borovčanin: Drina nas spaja – mojKontakt portal – Radio Televizija Kontakt\nBorovčanin: Drina nas spaja\n“Drago mi je da se tradicija studijske posjete nastavlja i nadam se da će ona rezultirati povezivanjem ljudi iz Srbije i Republike Srpske i učiniti da reku Drinu doživljavamo kao nešto što nas spaja, a ne razdvaja”, rekao je Borovčanin obraćajući se mladima u Palati “Srbija”.\nBorovčanin je naglasio da je ključni problem mladih u Srbiji i Republici Srpskoj nedostatak posla i najavio otvaranje karijernih centara u Srbiji, gdje će studenti imati mogućnosti da se predstave kompanijama koje posluju u obje zemlje i tako lakše dođu do posla.\n“Iste takve aktivnosti provodićemo i u Republici Srpskoj, jer je veliki broj kompanija iz Srbije koje posluju na teritoriji Srpske”, rekao je Borovčanin.\nOn je zaključio da omladina treba da ima prioritet pri zapošljavanju, jer je ona budućnost i energija svake zemlje i najavio da će već u novembru u Loznici biti okupljanje novih grupa mladih iz obje zemlje.\nPredsjednik Ferijalnog saveza Republike Srpske /FERS/ Dubravko Suvara rekao je da mladi ljudi iz Srpske doživljavaju Srbiju kao svoju zemlju, jer su oduvijek bili vezani za nju kulturno, istorijski i politički.\nSusretu Borovčanina i studenata iz Republike Srpske prisustvovali su i predstavnici Predstavništva Srpske u Beogradu.\nFERS je organizovao treću u nizu studijsku posjetu Beogradu, a oko 150 mladih ljudi i studenata iz svih dijelova Srpske će u naredna tri dana posjetiti mnoge javne, obrazovne i kulturne ustanove srpske prestonice kao i beogradski Sajam knjiga, koji je u toku.\nDoboj: Radnici zbog štrajka ostali bez posla\nVučić predstavio novi avion Er Srbija (FOTO)


„SPS će uvijek voditi brigu o Srpskoj i našem narodu gdje god se on nalazio. SPS će to raditi jer smo mi partija koja je direktno sa narodom Republike Srpske učestvovala u stvaranju prve srpske države zapadno od Drine. Takođe, SPS će uvijek čuvati i štititi Socijalističku partiju iz Republike Srpske, jedinu partiju sa kojom imamo sestrinske odnose na koje smo posebno ponosni i koje ljubomorno čuvamo i njegujemo“, rekao je Dačić.\n„SPS će i na ovim izborima ostvariti odličan rezultat, pobjednički rezultat koji govori dovoljno o povjerenju građana u naše politike, ideje i vrijednosti. Želimo da nastavimo da radimo na razvijanju Srbije i Srpske. Samo snažna, ponosna i napredna Srbija može da bude lider regiona i pokretačka snaga srpskog naroda na Balkanu i Evropi“, istakao je Dačić.\n„Mi smo i danas govorili o načinima daljeg privrednog razvoja i poboljšavanja životnog standarda naših građana, ali i o uspješno realizovanim projektima u proteklom periodu, pogotovo u oblasti energetike na čijem čelu se nalaze socijalisti i u Srpskoj i u Srbiji“, naglasio je Đokić.\n„SP će u Sprskoj, isto kao i SPS ovdje u Srbiji, na ovogodišnjim izborima napraviti odličan rezultat, u to smo sasvim uvjereni i to je bila jedna od tema naših razgovora. Srpski narod je zagledan u Socijalističku partiju, u naše ideje, vrijednosti, državotvornost i to je ono što nam daje motiv i želju za rad“, rekao je Đokić.


Novi Auris predstavljen novinarima u Srbiji\nNovi Auris predstavljen novinarima u Srbiji\nToyota je u Srbiji objavila početak prodaje novog Aurisa. Na dvodnevnoj test vožnji od Beograda, preko Novog Bečeja, Bečeja i Bačke Topole do Subotice, predstavnici specijalizovanih automobilskih medija imali su priliku da po prvi put isprobaju vozne karakteristike novog Aurisa.\nPredstavnici medija testirali su novi Auris na kombinaciji lokalnih i regionalnih puteva, kao i na autoputu. Hotel Galleria u Subotici bio je domaćin ovoj prezentaciji, a novinari su imali i priliku da posete Vinariju Zvonko Bogdan na Paliću i probaju najbolje srpsko vino u 2012. godini.\nNovi Auris je rezultat Toyotine rešenosti da napravi atraktivnije, dinamičnije i zabavnije automobile, a da se pri tom ne odrekne dugo građene reputacije kvaliteta, trajnosti i pouzdanosti. eputacija i kvalitet nadovezuju se na neprikosnovenih 39 miliona prodatih Toyota Corolla širom sveta. Auris je proistekao iz modela Corolla, kao hečbek verzija tog modela, a na tržištu Evrope lansiran je 2007. godine.\nNovi model nudi atraktivniji i odvažniji dizajn, kvalitetniju unutrašnjost, poboljšane dinamičke karakteristike, kao i dodatna poboljšanja tehnički napredne, potpuno hibridne verzije.\nPaleta motora novog Aurisa uključuje unapređene benzinske motore 1.33 VVT-i i 1.6 VVT-i sa smanjenom emisijom CO2. Smanjena je i emisija CO2 na dizel motorima 1.4 D-4D i 2.0 D-4D pri čemu dizel motor 1.4 D-4D ima emisiju od samo 99 gr/km.\nAuris je prvi model u C segmentu koji u isto vreme uvodi i puni hibridni pogon, koji upotpunjuje pogonsku paletu.\nPočetna cena modela sa benzinskim 1.33 motorom i Terra paketom opreme, iznosi 14.200 evra, dok je za početni model sa hibridnim pogonom potrebno izdvojiti 24.300 evra.\nŠkoda akcijska ponuda\nTestiranje, testiranje, testiranje: Sledeća generacija modela Opel Corsa postaje spremna\nPetica za Desetku - BMW 520d xDrive od 49.990 evra


Rođen je pukovnik i dobrotvor Đoka Vlajković - Fondacija Srpski legat\n03 mar 2016 MK\nNa današnji dan, 3. marta 1831. godine po jednom izvoru u neimenovanom mestu u Vojvodini, a po drugom u Beogradu, rođen je pukovnik srpske vojske i dobrotvor Đoka Vlajković. Osnovnu školu završio je Beogradu i potom upisao Licej, ali je rani gubitak oca 1839. godine i majke šest godina kasnije, uticao na njegovo dalje obrazovanje. Tada se obratio načelniku srpske vojske sa željom da stupi u vojsku, što se i dogodilo. Iste godine je upućen u junkersku vojnu školu u Rusiju, mada nema jasnih dokaza da li je i pohađao tu školu. Zna se da se u Srbiju nije vratio, već je stupio u austrijsku vojsku gde je oktobra 1847. godine proizveden za potporučnika. Sledeće godine pridružio se srpskom dobrovoljačkom odredu koji je organizovao Stevan Petrović – Knićanin i posebno se istakao u borbama protiv Mađara pri odbrani Srbobrana, za šta je dobio i prvo od mnogobrojnih odlikovanja – Medalju za hrabrost, nakon čega se sa mnogim dobrovoljcima vratio u Srbiju. Godine 1851. stupio je u rusku vojsku i potom učestvovao u Krimskom ratu, gde je ubrzo unapređen u čin oficira, a onda i u čin kapetana. Nakon ranjavanja 1855. godine ostao je bez jedne noge do kolena, te se dugo posle toga lečio u Odesi, ali se po oporavku ipak vratio u vojsku. Po okončanju Krimskog rata, sa činom kapetana i ruskom penzijom, ponovo je došao u Srbiju i jedno vreme mirno živeo u Beogradu. Međutim, dolaskom na vlast kneza Mihaila, Đoka je aktiviran kao tobdžijski kapetan, a događaji koji su usledili posle incidenta na Čukur-česmi omoguđili su mu da pokaže sve svoje znanje i hrabrost. Kada su se prilike malo smirile, posle turskog napuštanja gradova, Vlajković je postao upravnik vojne bolnice. Bio je i član Ujedinjene omladine srpske i zalagao se za rat sa Turcima i oslobođenje Kosova, zbog čega je dolazio u sukob sa namesništvom i konačno podneo ostavku na državnu službu. Po izbijanju Nevesinjske bune organizovao je dobrovoljačke čete, a sa izbijanjem srpsko-turskog rata 1876. godine još jednom se vojno aktivirao i unapređen je prvo u čin majora, da bi na kraju postao pukovnik, i učestvovao i u Drugom srpsko-turskom ratu. Penzionisan je oktobra 1879. godine, a ceo svoj imetak, koji je obuhvatao placeve na današnjem Trgu Nikole Pašića i na Vračaru, ostavio je u prosvetne svrhe. Višestruko odlikovan, kako domaćim tako i stranim odlikovanjima, Đoka Vlajković umro je avgusta 1883. godine u Beogradu, a odlukom Ministarstva prosvete iz tridesetih godina prošlog veka, u ulici koja nosi njegovo ime podignuta je reprezentativna zgrada sa bistom ovog ratnika i dobrotvora.\n1965. godine rođena je peta „Zvezdina zvezda“, fudbaler Dragan Stojković Piksi;


Potpisivanje prtokola između Turističke organizacije Beograda i Atletskog saveza Srbije na Međunarodnom sajmu sporta u Beogradu | Turistička organizacija Srbije\nOd 27. do 29. novembra, na Beogradskom sajmu će se održati Međunarodni sajam sporta. Na sajmu će biti organizovan niz edukativnih programa, a pored Atletskog saveza Srbije, učestvovaće još 84 granska saveza, Olimpijski komitet Srbije, Republički zavod za sport i medicinu sporta, ADAS i visokoškolske sportske institucije. Naši najbolji atletičari će se družiti sa decom, a mališani iz svih beogradskih klubova će trenirati na licu mesta.\nTrećeg dana Sajma, u 13.00 časova, održaće se pres konferencija na kojoj će Turistička organizacija Beograda i Atletski savez Srbije potpisati Protokol o saradnji koji se odnosi na promociju Evropskog prvenstva 2017. godine. Ovom prilikom, Atletski savez Srbije će po prvi put predstaviti logo Evropskog prvenstva.


Selen - Borba protiv maligniteta i prevencija\nYou are here: Home1 / Blog2 / Biljke za kancer3 / Selen u borbi protiv maligniteta\n28 фебруара, 2016 /0 Comments/in Biljke za kancer, Kancer, Vitamini i minerali/by Miko Lamberto\nSelen obavlja značajnu ulogu u nekoliko procesa u organizmu. Uprkos činjenici da je on prisutan u većoj ili manjoj meri u svakoj ćeliji organizma, specifične oblasti koje su veoma bogate selenom su bubrezi, jetra, pankreas i slezina.\nNedostatak selena u vašem telu može izazvati sledeće probleme: kataraktu, deformitete noktiju, srčanih problema ( povećanao srce), grčeve u mišićima, usporen rast, malignitet.\nIshrana bogata selenom\nStoga veoma je bitno da vaša ishrana sadrži hranu koja je bogata selenom. Međutim, ako imate manjak selena, onda se preporučuju neki suplementi koji sadrže povećane koncentracije selena. Većina medicinara danas podržava konzumaciju dijeteskih suplemenata sa dodatkom selena, da bi se postigao optimalni nivo ovog minerala u organizmu. Preporučujuće doze selena su sledeće:\n55 mcg svaki dan za žene\n70 mcg svaki dan za muškarce\nPacijenti koji su oboleli od neke vrste maligniteta trebaju da konzumiraju po 400 mcg selena.\nUloga selena u borbi protiv maligniteta\nPovećanjem nivo selena u krvi se smanjuje opasnost od nastanka maligniteta, ali takođe ovo jedinjenje ima veoma značajnu ulogu prilikom lečenja malignih oboljenja.\nSelen je sastavni deo nekoliko selenoproteina koje igraju značajnu ulogu u nekoliko veoma značajnih procesa: kod začeća, metabolizma hormona štitne žlezde, stvaranja DNK, zaštita od oksidativnih oštećenja i zaštita od infekcije.\nIstraživači koji se bave kontolisanjem bolesti i njihovim razvojem, prenošenjem i nastankom su zaključili da postoji veoma izražena veza između nivoa selena i nastanka nekoliko vrsta maligniteta u koje su uključeni malignitet mokraćne bešike, debelog creva, prostate, stomaka, kože, prluća i jednjaka.\nPostojeći statistički podaci pokazuju da kod ljudi koji su imali maksimalnu dozvoljenu koncentraciju slena u krvi je 31 % manja verovatnoća od nastanka maligniteta u odnosu na ljude koji su imali niže nivoe selena u krvi a takođe je za 40% bila niža stopa umiranja kod ljudi koji već imaju neki oblik maligniteta u odnosu na one sa nižim nivoima.\nAmerička FDA je objavila tokom 2009 godine na svojoj zvaničnoj stranici da „Selenium može smanjiti opasnost od nastanka specifičnih tipova maligniteta“. To je sigurno predstavljao skok popularnosti za ovaj biološki mineral.\nU ljudskom organizmu se koriste razni oblici pojedinih jedinjenja u različitim nivoima koncentracije koji se troše u mešavini sa raznim vrstama proteina. Svaka konfiguracija jedinjenja ima svoj karakterističan skup objekata a trebalo bi naglasiti 3 najbolje konfiguracije selena za izbegavanje i lečenje maligniteta su: natrijum selenit, L- selenometionin i selen mentil L selenocistein.\nMožda najveću dinamiku u uništavanju kancerogenih ćelija ima neorganski natrijum selenit a njegove akcije su sledeće koje su objašnjene i istražene u navedenim studijama:\nStudija delovanja natrium selenita na indukovanu apoptozu ćelija ljudskog raka grlića materice\nNatrijum selenit smanjuje oksidativna oštećenja DNK kod BRCA1 muracije\nI druga istraživanja vezana za natrijum selenit.\nNaime, natrijum selenit ima veoma izraženu sposobnost u stvaranju molekula kiseonika koji napadaju isključivo mitohondrije koje nastaju u kancerogenim ćelijama. Specifičan protein BCL-2 je prisutan u kancerogenim ćelijam, koji sprečava apoptozu. Natrijum slenit uzurpira ovaj protein i aktivira apoptozu. Natrijum selenit takođe pojačava prisutnost antioksidansa enzima glutation peroksidaze u zdravom tkivu stimulišući njegovu aktivnosti koje su sledeće:\nZaštita zdravih ćelija, popravka DNK nizova i pojačavanje imunog sistema\nGore navedena delovanja predstavljaju deo tretmana koji harmonizovano upravlja razvojem maligniteta.\nTokom prvog dela 2009 godine, nemački naučnici iz St. Jozef bolnice u Viesbadenu su okrili da kod muškaraca koji su bolesni od benigne hipertrofije prostate imaju snižen nivo selena u krvi.\nU još jednom istraživanju 2009 dokazano je da selenoproteini imaju dominanto antioksidativno i anti inflamatorno svojstvo kroz koje mogu da inhibiraju malignitete prostate, debelog crva i rektuma.\nU martu 2009 godine objavljena je publikacija Klinike za istraživanje kancera Pen State Koledža u kojoj se navodi da kominovanjem povrća kao što su kupus, karfiol i kelj sa dodatkom selena se još efikasnije deluje na melanom.\nNavodi glavnog istraživača profesora Gevina Robertsona:\n„Smanjena koncentracija selena u organizmu pacijenata obolelih od kancera se direktno povezuje sa pojavom metastaza“\nOvaj profesor je takođe izjavio: „ Kod istraživanja na raku prostate i melanomu, utvrđeno je da je protein AKT 3 sazreva i da je njegov razvoj motivisan prisustvom estrogena. Treba naglasiti da ne postoje lekovi koji ga zaustavili u njegovom razvoju, stoga malignitet sam po sebi napreduje. Međutim postalo je očigledno da selen slabi AKT 3 protein.“\nU zaključku u 2012( American Journal of Clinical Nutrition) istraživači iz Odeljenja za ishranu u Norwich Medical School su dali izjavu o uticajima selena u sprečavanju maligniteta prostate. Njihova meta istrage je podvrgnuta kontroli plazma agregata od 13.254 aktera i 5007 slučajeva maligigniteta prostate. Veza između plazme/ selena i prostate ukazuje da je rizik od nastanka kancera prostate smanjena sa nivoima do 170ng/ml.\nU raznim ispitivanjima u kojima je posmatran nivo selenijuma u krvi kod raznih ljudi iz različitih delova sveta, smanjeni nivo selenijuma je uvek bio povezan sa visokim nivoima maligniteta.\nGodine 1984, naučnici sa Univerziteta Kuopio u Finskoj su izvršili ispitivanje krvi na 8000 muškaraca i žena. U narednim godinama kod 128 ispitanika je primećen razvoj maligniteta. Kad je izvršena kontrola krvi na ljudima kod kojih nije primećen razvoj malignitetea utvrđen je nedostatak selena. Zaklučeno je da ljudi sa nižim nivoima selena imaju 3 puta veće šanse da steknu malignitet. Ovo pojava je prvenstveno izražena kod maligniteta krvi i debelog creva.\nJedan od najznačajnijih eksperimenata je izveden od strane istraživača Grupe za nutricionističko preventivno delovanje protiv kancera ( efekti seleniuma i njegova upotreba kod ljudi obolelih od kancera kože) 1996 godine. U istoj studiji su napravljene kapsule od 500mg obogaćene sa 200 mcg seleijuma, koje su pacijenti konzumirali svaki dan. Ukupan broj ispitanika je bio 1312. Dokazano je da kod ispitanika u 17% slučajeva je došlo da smanivanja slučajeva smrtnosti, u 37% je smanjena učestalost maligniteta.\nIzvršena su takođe ispitivanja na stanovnicima Kine kod koji postoje oblasti bogate a takođe i siromašne selenom kao i njegovim unosom prilikom ishrane. Istraga je dokazala da ljudi koji ne konzumiraju selen imaju 20% povećanu verovatnoću u nastanku nekog oblika maligniteta.\nU Francuskoj, sedam godina SUVi Max studije u kojima je obuhvaćeno 17000 ispitanika, koji su konzumirali vitamin C, E beta karoten, zajedno sa cinkom i seleniumom utvrđeno je 37% manje mogućnosti od nastanka maligniteta.\nGlutation selen i hemoterapija\nGlutation peroksidaza je enzim koji zavisi od selena i 35 selenoproteina su uključeni u njegove funkcije. Istraživanja su pokazala da su neorganski oblici selena manje apsorbovani u organizam u odnosu na organske forme.\nLek Cisplatin koji se koristi za hemoterapiju može da smanji nivo selena u organizmu. U brojnim istraživanjima je navedeno da selen može da smanji štetnost Cispatina na zdravi deo organizma.\nTags: minerali, selen\nhttps://www.eistria.com/wp-content/uploads/2016/02/selen-u-hrani-protiv-kancera.jpg 1215 1500 Miko Lamberto https://www.eistria.com/wp-content/uploads/2022/03/koron22-01-5-300x138.png Miko Lamberto2016-02-28 19:38:242021-06-22 22:26:46Selen u borbi protiv maligniteta


M. D.\t 25. decembra 2015. 14:33\nNekadašnji napadač Barselone David Vilja izjavio je danas da je napadački triling Mesi-Nejmar-Suarez najbolji u istoriji Katalonaca.\n“Dileme nema, rezultati, trofeji i brojke govore dovoljno. Oni su najbolji triling napadača u istoriji Barselone”, izjavio je Vilja, trenutno član Njujork Sitija, koji je, blago rečeno, kompetentan za ovakve procene s obzirom na to da je i sam jedan od najboljih napadača u istoriji Katalonaca.\nVilja je za tri sezone u Barseloni odigrao 119 utakmica, postigao 48 golova i osvojio sve što može da se osvoji: Primeru i Superkup Španije po dva puta, Kup kralja, Ligu šampiona, Superkup Evrope i klupkso prvenstvo sveta po jednom.\nUjedno, Vilja je sa Španijom osvojio Svetsko i Evropsko prvenstvo, a najbolji je strelac “Crvene furije” u istoriji sa 59 golova na 97 utakmica.\nCrnogorski golman upucan u glavu usred stadiona, doktori se bore za…\nAntiteroristička operacija u Barseloni: Policija opkolila čuvenu…\nDavid ViljafudbalLeo MesiNejmarSuarezbarselonakatalonija


Nema letova, nema para radnici “Aerodroma Banjaluka” u generalnom štrajku – Informer\nNema letova, nema para radnici “Aerodroma Banjaluka” u generalnom štrajku\nRadnici “Aerodroma Banjaluka” stupiće sutra u generalni štrajk, jer im uprava preduzeća nije mogla obećati da će im plate biti isplaćivane u punom iznosu, odnosno uvećane za 30 posto.\nPredsjednik Štrajkačkog odbora Rodoljub Kajkut rekao je Srni da radnici “Aerodroma Banjaluka”, osim isplate pune plate, traže smjenu aktuelnog rukovodstva preduzeća, kao i izrada pojedinačnog kolektivnog ugovora i poboljšanje uslova rada.\nOn je podsjetio da radnici, na osnovu sporazuma iz 2008. godine sa tadašnjim direktorom preduzeća, primaju 70 posto plate.\n“Tražili smo korekciju toga sporazuma, znamo da nema sredstava, obratili smo se Vladi i dobili dodatna sredstva za isplaćivanje punih plata, međutim uprava preduzeća to nije ispoštovala, zbog čega tražimo njenu smjenu“, rekao je Kajkut.\nOn kaže da na nekoliko sastanaka sa upravom ništa nije dogovoreno i najavio da će radnici sutra u 8.00 časova stupiti u generalni štrajk.\n“Imali smo ponude od uprave, ali Sindikalna organizacija ostala je pri stavu da se ide u štrajk, zbog nepoštovanja sporazuma, koji je potpisan s radnicima“, rekao je Kajkut.\nVršilac dužnosti direktora “Aerodromi RS” Marinko Bašić rekao je Srni da je uprava preduzeća pokušala da dođe do mirnog rješenja problema sa radnicima, te da se u to uključilo i Ministarstvo saobraćaja i veza Republike Srpske.\n“Radnici traže da im, prema sporazumu iz 2008. godine koji je potpisao tadašnji direktor `Aerodroma`, plata bude uvećana za 30 odsto od 2009. godine. Do dan danas plate nisu uvećane, jer preduzeće nije u mogućnosti da to ispoštuje zbog slabog poslovanja”, rekao je Bašić.\nOn je naglasio da zahtjevi radnika da im plate za ovu godinu budu uvećane nisu realni i dodao da je to nemoguće postići zbog slabih prihoda koje preduzeće ostvaruje.\nBašića kaže da je Vlada Republike Srpske prošle godine preduzeću uplatila 900.000 KM, te da je isti iznos predviđen i za ovu godinu.\n“Ne postoje nikakva dugovanja preduzeća po osnovu plata prema radnicima u ovom momentu“, rekao je Bašić i dodao da preduzeće “Aerodrom Banjaluka” zapošljava 59 radnika, čija prosječna plata sa toplim obrokom iznosi 840 KM.\nTrenutno se redovan aviosaobraćaj odvija četiri puta sedmično prema Cirihu koji realizuje “BH airlines”\nRadnici preduzeća “Aerodroma Banjaluka” stupili su u julu prošle godine u štrajk upozorenja i zahtijevali povećanje plata, isplatu zaostalih regresa i smjenu kompletnog rukovodstva.\nBusovača: Uhapšeni počinioci teških krađa\nErvin Blažević uhapšen zbog proizvodnje i prometa opojnih droga


Ukinuta presuda protiv Srebreničanina Samira Avdića\nUstavni sud Bosne i Hercegovine ukinuo je presudu Vrhovnog suda Republike Srpske od 25. juna 2009. godine prema kojoj je Samir Avdić, član poznate "Srebreničke grupe" ili grupe "Zvornik 7", osuđen na kaznu od pet godina zatvora za navodno ubistvo Bošnjaka Muniba Mustafića u augustu 1995. godine na području Srebrenice.\nUstavni sud Bosne i Hercegovine naveo je u obrazloženju odluke da je u Avdićevom slučaju utvrđena povreda Ustava BiH i Evropske konvencije za zaštitu ljudskih prava i osnovnih sloboda.\n"Predmet se vraća Vrhovnom sudu RS, koji je dužan po hitnom postupku donijeti novu odluku koja će biti usklađena sa Ustavom BiH i Evropskom konvencijom o zaštiti ljudskih prava i osnovnih sloboda", navedeno je u odluci suda.\nSamir Avdić bio je u grupi Srebreničana koji su uspjeli preživjeti genocid u julu 1995. godine, ali su ih snage IFOR-a u proljeće 1996. godine predale u ruke policije Republike Srpske. Pored Avdića u navedenoj grupi su bili Nedžad Hasić, Ahmo Harbaš i Behudin Husić. Sud RS u Bijeljini u decembru 1998. godio ih je na ukupno 61 godinu zatvora.\nPreživjele žrtve srebreničkog genocida vlasti Republike Srpske su teretile za navodna ubistva četiri Srbina iz Milića u mjestu Krušev Do kod Srebrenice 2. maja 1996. godine. Također, Avdić i Hasić su smatrani krivim za ubistvo Srebreničanina Muniba Mustafića. Na koncu, Nedžad Hasić i Ahmo Habaš osuđeni su na po 20 godina zatvora, Behudin Hasić na 11, a Samir Advdić na 10 godina zatvora.\nAvdić je iz zatvora pušten u februaru 2010. godine, nakon četiri godine zatvora.


Prof. dr Branislav Jeremić objašnjava kako će da bude reformisano trogodišnje, strukovno obrazovanje. Ustanove iz Zvečana i Leposavića postaju deo Univerziteta.\n"Ne mogu se spojiti, na primer, škole iz Bujanovca i Subotice ili tehnička i medicinska škola, pa makar bile u istom gradu", pojašnjava profesor Jeremić.\n"Za sada se radi na postavljanju strukturnih elemenata za proces integracije visokih škola u Srbiji" , kaže naš sagovornik. "Dobro je što već postoji iskustvo iz procesa integracije Beogradske poslovne škole i Visoke poslovne škole strukovnih studija u Blacu. To je pilot-projekat ministarstva, a iskustva iz njega će znatno skratiti vreme formiranja akademija strukovnih studija."\n"Sedište akademije će biti na adresi visoke škole koja je uspešnija po svim faktorima - broju studenata, prihodima, kvalitetu nastavnog osoblja, studijskim programima.".\n"Razlog je, sa jedne strane, nepostojanje škole sa sličnim akreditovanim studijskim programima u okruženju gde se škola nalazi, a sa druge, potpuna kompatibilnost sa studijskim programom fakulteta iz neposredne blizine kao i dosadašnje zajedničko korišćenje raspoloživih resursa visoke škole i fakulteta poput laboratorija, nastavničkog kadra...".\nProfesor Jeremić se nada da će sve biti završeno do sledećeg upisnog roka, ali dodaje da u ovakvoj vrsti posla uvek treba očekivati nepredviđene prepreke administrativne prirode kao i teško prihvatanje promena zaposlenih zbog straha od novog što dolazi, ali i zbog inercije da se zadrže lične privilegije koje proističu iz stare organizacije.\n"Nastavu će izvoditi samo kompetentan nastavni kadar, koji uz to ispunjava i uslov standarda za opterećenje brojem časova, što je i jedna od prednosti formiranja akademija", pojašnjava Jeremić. "Postoji manjak kadra za izvođenje nastave iz stručnih predmeta. Sa druge strane, nedovoljan je broj profesora koji imaju radno iskustvo iz oblasti iz koje drže nastavu i koji su uspostavili saradnju sa privredom. Inače, praksa je na gotovo svim našim visokoškolskim ustanovama slaba tačka."\nIzvor: Vebsajt Novosti, 14.10.2018.


PORESKA UPRAVA RS: Elektronsko podnošenje prijava u jedinstveni sistem - Opcija\nPoreska uprava Republike Srpske je, sa ciljem jačanja usluga poreskim obveznicima i pojednostavljenja procedura, uvela novu mogućnost a to je elektronsko podnošenje prijava za registraciju u Jedinstveni sistem registracije, kontrole i naplate doprinosa, kao i poreske prijave za ostale naknade (obrazac PP ON).\nPoreska uprava Republike Srpske je u posljednjih nekoliko godina učinila mnogo na polju pružanja elektronskih usluga poreskim obveznicima. Razvijene su brojne elektronske usluge za poreske obveznike, ali će Poreska uprava RS u narednom periodu nastaviti tim putem razvoja elektronskih servisa Poreske uprave RS kao i težiti podsticanju poreskih obveznika da ih aktivno koriste.\nIz tog razloga, opredjeljenje Poreske uprave RS za naredni period je da omogućimo podnošenje svih poreskih prijava elektronskim putem, a da smo na dobrom putu pokazuje i činjenica da je od početka ove godine omogućeno elektronsko podnošenje više poreskih prijava. Takođe, cilj nam je i da u narednom periodu završimo razvoj funkcionalnosti e- sandučeta, te da konstantno ispitujemo potrebe poreskih obveznika kako bi kreirali nove elektronske usluge.


"Potcenjivanje Partizana velika greška" - Sportske.net\nVoždovac smanjuje kapacitet stadiona za meč sa PartizanomTvrđava u Humskoj pala posle 575 dana!SL - Dinamo "kljucnuo" još jedan bod, "Brđani" preokretom do pobede''Zmajevi'' spremni i za pobedu u gostimaSL - Haskić het-trikom do rekorda Radničkog, slavlje Čukaričkog, Vranjanci u seriji!\n"Ovo je praznik fudbala, ne igra se svaki dan sa Partizanom. To je protivnik koji uvek daje motiv više igračima da se pokažu i iskreno se nadam da će sve ono što krasi fudbal biti prikazano na predstojećoj utakmici", rekao je Aničić.\n"Mnogi potcenjuju Partizan, ali to je velika greška, jer imaju mnogo dobrih igrača i mnogo talentovanih mladih fudbalera koji prave razliku. Partizan je favorit, ali ova utakmica je za nas veliki izazov. Nećemo pretiti Partizanu, ali niko ne može da nam oduzme nadu i pravo da se borimo za sva tri boda na našem terenu", rekao je trener Voždovca.\n"Izuzetno cenim Partizan i pogotovo Batu Mirkovića. On je izuzetan stručnjak i čovek, ali nažalost u Srbiji trenerima uvek fali kontinuitet. Ne sumnjam da će Bata, ako bude imao prilike da nastavi da radi i sprovodi svoje ideje, da napravi velike rezultate u budućnosti", rekao je Aničić.\n"Svi jedva čekamo meč sa Partizanom, te utakmice donose poseban osećaj i za nas na terenu, i za publiku na tribinama. Partizan je svakako blagi favorit, ali mi se ne predajemo, jer to nije manir Voždovca, i ulazimo u utakmicu od samog početka sa velikom željom da pokažemo šta znamo. Partizan ima odličnog trenera i fudbalere, ali na domaćem terenu nismo izgubili u ovoj polusezoni i želimo da nastavimo taj niz", rekao je Trujić.\nUtakmica izmedju Voždovca i Partizana igra se u nedelju od 17.00 na stadionu na krovu Šoping centra Stadion.


Sportske.net - Vesterman: "Nismo zadovoljni porazom"\nVesterman: "Nismo zadovoljni porazom"\nNa stranu sjajan utisak, plej Partizana podseća da je njegov tim treći put ove sezone ostao praznih ruku u neizvesnoj završnici...\nPlejmejker Partizana Leo Vesterman rekao je da njegova ekipa ne može biti zadovoljna posle poraza od Barselone u košarkaškoj Evroligi jer se treći put u sezoni našla u situaciji da gubi u finišu meča.\n"Ne možemo da budemo zadovoljni, treći put smo u ovoj situaciji. Izgubili smo sa poenom razlike, a isto je bilo i protiv CSKA, dok smo protiv Bamberga takodje izgubili u završnici. Teško je kad se gubi na takav način", rekao je Vesterman agenciji Beta.\nPartizan je u četvrtak izgubio posle produžetka od Barselone 68:67, iako je imao poslednji napad za pobedu. Tim iz španije je i dalje bez poraza. Beogradjani su odigrali jako dobru odbranu, ali su imali 19 izgubljenih lopti, što je za Vestermana ključ poraza.\n"Znali smo da moramo da igramo jaku odbranu ako želimo da uradimo nešto protiv Barselone. Dobro smo čuvali (Huana Karlosa) Navara, ali smo pravili glupe greške i izgubili 19 lopti, što je previše za njih", rekao je Vesterman.\nOn je priznao da je tim u napadu možda grešio zato što se trošio u odbrani, ali je rekao da to ne sme da bude opravdanje.\n"U svakoj utakmici mora da bude tako. Znamo da moramo da igramo odbranu, mlad smo tim i moramo ovako u svakoj utakmici. Jesmo dali sve od sebe u odbrani, ali moramo da vodimo računa o svakoj lopti", kazao je francuski reprezentativac.\nPartizan čeka ishod večerašnje utakmice Lijetuvos Ritas - Bamberg da bi znao da li u poslednjem kolu treba da pobedi sa više od pet razlike ili samo da slavi u Nemačkoj.\n"Znamo da možemo do Top 16. Moramo da pobedimo u Bambergu, a večeras ćemo znati da li to treba da bude više od pet razlike ili samo da trijumfujemo. Naravno da možemo tamo da budemo uspešni, ali nas pre toga čeka važna utakmica u Jadranskoj ligi", rekao je Vesterman.\nDrugi kreator igre crno-belih Nemanja Gordić kazao je da ovaj poraz neće omesti ekipu, već će nastaviti da trenira punom snagom.\n"Barselona je možda najbolja ekipa u Evropi, koja je i dalje bez poraza. Konstantno smo bili u 'egalu', imali smo napad za pobedu, ali ga nismo iskoristili. Borili smo se i ostavili srce na terenu, ali su oni imali više sreće ili iskustva. Nastavićemo da radimo jako i sada se okrećemo MZT-u", rekao je Gordić.\nIgrač Partizana je kazao da može da izvuče nešto dobro iz ovog meča, a to je snažna odbrana posle ubedljivog poraza od Igokee u Laktašima.\n"Ohrabruje nas to što smo posle Laktaša odigrali ovakvu odbranu, naročito na njihovim najvažnijim igračima, ali su oni iskusniji i sve naše greške su odmah pretvorili u poene i na kraju slavili", rekao je Gordić.


VojvodinaCafe - Projekat "Zdrava ishrana" u kikindskim školama\nVest objavljena: 11.05.2016 09:32\n"U saradnji sa nutricionistom koji radi u našem udruženju napravili smo obroke koji sadrže određene nutritivne materije za uzrast dece u prvom razredu, tako da bi deca dobila kvalitetnu užinu u periodu između doručka i ručka, odnosno ručka i večere", kaže Goran Abraham, predsednik udruženja ''Zdravlje na dlanu'' iz Kikinde.\nPomenuto udruženje do sada je organizovalo više od deset akcija na temu zdrave ishrane u školama. Međutim, najveći problem je teška materijalna situacija kod roditelja i pravo je pitanje koliko bi oni bili u mogućnosti da pripremaju deci posebne obroke i kod kuće.\n"Predškolske ustanove i osnovne škole su tu da kroz rad sa organizacijama, koje se na ozbiljan način bave ishranom, učine napor da se kroz edukaciju promeni svest o ishrani, pre svega u, takoreći, glavama roditelja", veli Vitomir Radak, predsednik Aktiva direktora osnovnih škola u Kikindi.\nPraksa pokazuje da su višesatno sedenje ispred računara ili televizora glavni uzroci nastanka gojaznosti, pa i deformiteta kod dece. Da bi se ovo donekle izbeglo, najmlađima je neophodno i uvođenje znatno više fizičkih aktivnosti u školi i van nje.\n''Većina današnje dece živi po modelu. Ako imamo roditelje koji imaju pozitivan stav o sportu i zdravo se hrane, deca će imati veliku šansu da i oni zavole sport i da se zdravo hrane'', objašnjava Branko Grbanušić, iz školice sporta ''Rastimo zajedno'' iz Kikinde.\nUkoliko bi udruženje ''Zdravlje na dlanu'' ostvarilo svoju zamisao da čitava generacija počne da koristi isključivo zdravu ishranu u školama, prvi rezultati napretka videli bi se najverovatnije za desetak godina.


Održan drugi modul obuke “Jačanje kapaciteta organizacija članica” – Somborski edukativni centar\nOdržan drugi modul obuke “Jačanje kapaciteta organizacija članica”\nObjavi SEC Sombor 3. marta 2016.\nU periodu od 19. do 21. februara, u Vršcu održan je drugi modul obuke “Jačanje kapaciteta organizacija članica” koju sprovodi KOMS (Krovna organizacija mladih Srbije).\nNa obuci su učestvovali predstavnici 16 organizacija članica. Tokom tri dana mladi su stekli neophodne informacije o procesima nastajanja i implementacije Nacionalne Strategije za mlade, nacionalnom političkom sistemu, kao i javnim politikama i mogućnostima za zagovaranje kroz analize postojećih politika za mlade.\nMladi su takođe imali priliku da se upoznaju sa načinima unapređenja sopstvenih organizacija, kao i sklope nove kontakte i da razmene iskustva sa ostalim predstavnicima o tome kako funkcionišu njihove organizacije i koji su problemi na koje nailaze u svom radu. Predstavnica Somborskog edukativnog centra na ovoj obuci bila je Katarina Farkaš.